title: Azuma (1899)

text: Alus tilattiin 1. lokakuuta 1897 Ateliers et Chantiers de la Loirelta Saint-Nazairesta Ranskasta osana vuoden 1896 hankintoja. Aluksen koneiston toimitti telakan tytäryhtiö St. Denis. Tilatun aluksen nimeksi vahvistettiin "Azuma" 18. lokakuuta 1897. Sen köli laskettiin 1. helmikuuta 1898, ja alus laskettiin vesille 24. kesäkuuta 1899. Alus valmistui 28. heinäkuuta 1900.


title: Azuma (1899)

text: "Azuma" palveli Venäjän–Japanin sodassa, ja vuoden 1914 jälkeen se jatkoi palvelustaan koululaivana. Osa aluksen tykeistä poistettiin vuonna 1921, ja loput vuonna 1941. Alus kärsi pahoja vaurioita ilmahyökkäyksessä vuonna 1945, ja sen hylky romutettiin sodan päätyttyä.


title: Puolan senaatti

text: Puolan senaatti () on Puolan kaksikamarisen parlamentin ylähuone. Senaattiin kuuluu 100 jäsentä, jotka valitaan lohkovaalilla neljän vuoden välein. Senaatti käyttää lainsäädäntövaltaa yhdessä parlamentin alahuoneen Sejmin kanssa.


title: Teidän jälkeenne

text: Teidän jälkeenne ("Après vous...") on vuonna 2003 ensi-iltansa saanut Pierre Salvadorin ohjaama elokuva. Se kertoo tarjoilija Antoinesta (Daniel Auteuil), joka puiston kautta oikaistessaan törmää nuoreen Louis’hin (José Garcia), joka on yrittämässä itsemurhaa.


title: Rakasta jos uskallat

text: Rakasta jos uskallat ("Jeux d’enfants") on vuonna 2003 ensi-iltansa saanut Yann Samuellin ohjaama ranskalais-belgialainen elokuva, jonka pääosia esittävät Guillaume Canet ja Marion Cotillard. Tarina kertoo aikuistuneista lapsuudenystävistä, naisesta ja miehestä jotka lopultakin tajuavat että heidät on tarkoitettu toisilleen muutenkin kuin vain ystävinä.


title: Tango kolmelle

text: Tango kolmelle ("Three to Tango") on vuonna 1999 ensi-iltansa saanut Damon Santostefanon ohjaama romanttinen komedia, jonka pääosia esittävät Matthew Perry, Neve Campbell, Dylan McDermott ja Oliver Platt.


title: Tango kolmelle

text: Tarina sijoittuu 1990-luvun lopun Chicagoon. Rikas liikemies (McDermott) luulee arkkitehtiaan (Perry) homoksi ja pyytää tätä tarkkailemaan rakastajattarensa (Campbell) tekemisiä. Arkkitehti rakastuu naiseen, joka kuitenkin niin ikään luulee tätä homoksi.


title: Goya (elokuva)

text: Goya ("Goya en Burdeos") on vuonna 1999 ensi-iltansa saanut Carlos Sauran käsikirjoittama ja ohjaama elokuva taidemaalari Francisco de Goyan elämästä.


title: Magneettiventtiili

text:
Magneettiventtiili on sähköisesti luodun magneettikentän välityksellä ohjattu venttiili, jolla voidaan ohjata kaasun tai nesteen virtausta.
Tyypillisiä toimintajännitteitä ovat 12 volttia ja 24 volttia tasajännitettä (24V lähinnä teollisuudessa) sekä 230 volttia vaihtojännitettä.


title: Rusoposkikerttuli

text: Rusoposkikerttuli ("Setophaga tigrina") on kerttulien heimoon kuuluva varpuslintu.


title: Rusoposkikerttuli

text: Rusoposkikerttuli on 12-13 senttimetriä pitkä ja sen siipiväli on 19-22 senttimetriä. Se painaa 9-12 grammaa. Koiraalla on pesimäaikaan ruskea poskilaikku, jota ympäröi keltainen niska ja kaula. Vatasapuoli on keltainen ja siinä on tummia viiruja. Selkäpuoli on oliivinvihreä ja siinä on mustaa raidoitusta. Siivellä on valkoinen alue. Naaraalla on olivinvihreänharmaa pää ja selkä. Kula, kurkku ja vatsaouli ovat koirasta vaaleammankeltaiset ja vatsan viirutus kapeampaa. Peruspuvussa värit ovat molemmilla sukupuolilla himmeämpiä.


title: Rusoposkikerttuli

text: Rusoposkikerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Keski-Amerikassa ja Etelä-Amerikan pohjoisosissa.


title: Rusoposkikerttuli

text: Rusoposkikerttulit pesivät havumetsissä. Muuttoaikoina ja talvehtimispaikoilla ne esiintyvät monenlaisissa ympäristöissä.


title: Rusoposkikerttuli

text: Rusoposkikerttuli tekee pesänsä kuusen latvaan. Pesäkuppi tehdään rahkasammalista, kaarnasta, varvuista ja neulasista ja se vuorataan karvoilla ja höyhenillä. Rusoposkikerttuli munii 4-9 valkoista, punaruskeapilkullista munaa.


title: Rusoposkikerttuli

text: Rusoposkikerttuli käyttää ravinnokseen pääasiassa hyönteisiä, mutta talvella myös mettä.


title: Iberia (elokuva)

text: Iberia ("Iberia") on vuonna 2005 ensi-iltansa saanut Carlos Sauran ohjaama musiikkielokuva, joka perustuu säveltäjä Isaac Albénizin Iberia-sarjaan.


title: Izumo-luokka

text: Izumo-luokka () oli keisarillisen Japanin laivaston kahden Amstrong Whitworthin 1800- ja 1900-lukujen vaihteessa valmistaman aluksen muodostama panssariristeilijäluokka. Kumpikin aluksista romutettiin vuonna 1947.


title: Karl Lindman

text: Karl Ferdinand Lindman (17. kesäkuuta 1874 Tammisaari – 14. helmikuuta 1952 Turku) oli suomalainen fyysikko ja professori.


title: Karl Lindman

text: Lindmanin vanhemmat olivat kirkonisäntä Karl Gustaf Lindman ja Johanna Lovisa Lignell. Hän valmistui filosofian kandidaatiksi 1895 ja lisensiaatiksi 1902. Lindman toimi ensin matematiikan ja fysiikan opettajana Kuopion ja Hämeenlinnan suomalaisissa lyseoissa 1903-1907 ja sitten ruotsalaisessa normaalilyseossa 1907-1918. Vuodesta 1909 alkaen hän oli myös Helsingin yliopiston fysiikan dosentti ja sovelletun fysiikan laboratorion assistentti. Vuonna 1918 hänestä tuli Turun ruotsalaisen yliopiston fysiikan professori. Hän erosi virasta 1942, mutta hoiti sitä osittaisena vuoteen 1946 saakka. 1918-1942 hän toimi myös matemaattisluonnontieteellisen tiedekunnan dekaanina ja 1921-1929 yliopiston vararehtorina. Lindman julkaisi sähköaaltoja koskevia tutkimuksia alkaen väitöskirjastaan "Über stationäre elektrische Wellen" (1901), mutta tutki myös muun muassa akustiikkaa ja laati useita suomen- ja ruotsinkielellä ilmestyneitä oppikirjoja matematiikasta, kemiasta ja fysiikasta. Hän kirjoitti myös kasvatukseen liittyvistä kysymyksistä ja kuului 1903-1931 "Teknikern" -aikakauskirjan toimituskuntaan.


title: Karl Lindman

text: Lindmanin puoliso vuodesta 1903 oli Hilma Lovisa Tallqvist (k. 1952).


title: Alex Rider & Stormbreaker (elokuva)

text: Alex Rider & Stormbreaker (televisioesityksessä alkuperäisnimellä "Stormbreaker") on vuonna 2006 ensi-iltansa saanut Geoffrey Saxin ohjaama elokuva. Se perustuu Anthony Horowitzin teinivakooja Alex Riderista kertovan nuortenromaanisarjan samannimiseen ensimmäiseen kirjaan.


title: Thomas Gillespie

text: Thomas Cunningham Gillespie (14. joulukuuta 1892 Alvington – 18. lokakuuta 1914 La Bassée) oli brittiläinen soutaja. Hän kilpaili vuoden 1912 kesäolympialaisissa Tukholmassa ja kuului siellä hopeaa miesten kahdeksikossa saaneeseen New Collegen joukkueeseen. Gillespie kaatui ensimmäisessä maailmansodassa.


title: Kasuga-luokka

text: Kasuga-luokka () oli keisarillisen Japanin laivaston kahden Ansaldon 1900-luvun alussa valmistaman aluksen muodostama panssariristeilijäluokka. Alun perin alukset tilasi Italian kuninkaallinen laivasto osana Giuseppe Garibaldi -luokkaa. Italia myi ne vesillelaskun jälkeen Chileä vastaan sotivan Argentiinan laivastolle. Sodan päätyttyä ennen alusten valmistumista Argentiina myi alukset edelleen Japanille, joka oli luomassa Venäjän laivaston vastapainoksi omaa laivastoaan.


title: Hasankeyf

text: Hasankeyf on kaupunki Kaakkois-Turkissa Batmanin maakunnassa. Kaupunki sijaitsee Tigris-joen varrella, ja se on maailman vanhimpia yhtäjaksoisesti asuttuja alueita. Kaupunkia vuosituhansien aikana hallinneet kansat, kuten persialaiset ja arabit, ovat jättäneet jälkeensä historialliset monumenttinsa, joista monet ovat raunioituneet.


title: Hasankeyf

text: Tigris-jokeen suunniteltu Ilisun pato uhkaa Hasankeyfin kaupunkia, joka on vaarassa jäädä patoaltaan alle.


title: Matti Tarkkanen

text: Matti Tarkkanen (31. lokakuuta 1862 Laihia – 16. helmikuuta 1938 Helsinki) oli suomalainen pappi ja Suomen Lähetysseuran viides ja pitkäaikaisin lähetysjohtaja. Hän tuli tähän virkaan Jooseppi Mustakallion jälkeen.


title: Matti Tarkkanen

text: Tarkkasen vanhemmat olivat kansakoulunopettaja Antti Tarkkanen ja Maria Kestikievari. Hän pääsi ylioppilaaksi Vaasan ruotsinkielisestä lyseosta. Teologisen erotutkinnon hän suoritti vuonna 1887, ja samana vuonna hänet myös vihittiin papiksi.


title: Matti Tarkkanen

text: Tarkkanen vihittiin papiksi 1887 ja 1890 hänestä tuli merimiespappi San Franciscoon. Siellä hän osallistui myös siirtolaistyöhön. Hän joutui kuitenkin pian terveydellisten syiden vuoksi palaamaan kotimaahan. Suomessa Senaatti antoi hänen tehtäväkseen selvittää siirtolaisuuden syitä ja seurauksia.


title: Matti Tarkkanen

text: Vuonna 1893 hän pääsi Vähäkyrön kappalaiseksi, 1898 hänestä tuli Suomen Merimieslähetysseuran sihteeri eli käytännössä tämän seuran johtaja. Vuonna 1906 hänestä tuli Taipalsaaren kirkkoherra. 1909–1914 Tarkkanen toimi Savonlinnan tuomiokapitulin asessorina.


title: Matti Tarkkanen

text: Ensimmäinen maininta Tarkkasesta Lähetysseuran kohdalla on vuodelta 1898, jolloin hän osallistui yksityiseen pappiskokoukseen Jyväskylässä ja piti siellä yhden alustuksista. Tämän jälkeen hän näyttää osallistuneen säännöllisesti Lähetysseuran toimintaan. Hän osallistui myös näihin aikoihin perustetun Suomen NMKY:n toimintaan. Hän kirjoitti myös säännöllisesti "Vartija"-lehteen.


title: Matti Tarkkanen

text: Vuodesta 1898 alkaen Tarkkanen osallistui uuden lähetyskentän, Kiinan työn valmisteluun. Vuonna 1905 hän oli jo Lähetysseuran johtokunnan varajäsen. Viimemainitusta tehtävästä hän kuitenkin luopui 1910 tultuaan valituksi Taipalsaaren kirkkoherraksi.


title: Matti Tarkkanen

text: Vuoden 1908 kirkolliskokouksessa Tarkkanen puhui lähetyssaarnaajan tutkinnon suorittaneiden oikeuksista. Hänen mielestään nämä henkilöt tuli rinnastaa pappeihin eikä maallikkoihin. Hän jäi kuitenkin mielipiteineen vähemmistöön. Häviölle jäi myös hänen kantansa siitä, että lähetyskoulusta olisi tehty pappisseminaari, jonka käyneet olisivat voineet toimia kotimaassa pappisvirassa.


title: Matti Tarkkanen

text: Asessorin virasta Tarkkanen siirtyi vuonna 1913 Suomen Lähetysseuran lähetysjohtajaksi, kun hänen edeltäjänsä Jooseppi Mustakallio oli siirtynyt seurakuntavirkaan. Lähetysjohtajana Tarkkanen toimi vuoteen 1934 saakka.


title: Matti Tarkkanen

text: Tarkkanen valittiin tähän tehtävään mm. siksi, että hän kirkolliskokouksen jäsenenä nautti luottamusta, hän kannatti konservatiivista teologiaa raamatuntutkimuksen suhteen, hän oli ”sydämestään kiintynyt herätyksen asiaan”, hän oli saanut esiharjoitusta toimiessaan merimieslähetyksessä, hänellä oli tämän vuoksi hyvä englannin taito, ja hän oli Lähetysseuran johtokunnassa ollut sen tarmokas jäsen.


title: Matti Tarkkanen

text: Ehdolla lähetysjohtajaksi olivat myös Uno Paunu, joka ei saanut kannatusta, sekä Hannu Haahti, joka toimi tuolloin seuran apulaisjohtajana. Jälkimmäinen haluttiin kuitenkin pitää aiemmassa tehtävässään, ja katsottiin, että Tarkkanen ja Haahti tulisivat muodostamaan voimakkaan parivaljakon.


title: Matti Tarkkanen

text: Tarkkasen toimikausi oli alusta alkaen sovittu 20 vuoden pituiseksi, ja niin pitkä se myös todellisuudessa oli. Tarkkasta on kuvattu lujaksi ja määrätietoiseksi sekä sitkeäksi ja toimintatarmoiseksi johtajaksi.


title: Matti Tarkkanen

text: Tarkkasen kauden alkua varjosti kolme suurta ongelmaa. Lähetysseuran toiminta oli Mustakallion kaudella laajentunut enemmän, kuin mitä lähetysharrastuksen kasvu kotimaassa oli edellyttänyt. Tämän lisäksi tuli vielä ensimmäinen maailmansota, joka hankaloitti yhteyksiä lähetyskentille, ja jo ennen sotaa helluntaiherätys aiheutti ongelmia Kiinan lähetyskentällä. Sitä selvittämään oli jo v. 1913 lähetetty apulaisjohtaja Hannu Haahti. Helluntailaisten aiheuttamista ongelmista Kiinassa selvittiin Haahden ansiosta, joskin viisi työntekijää menetettiin heille.


title: Matti Tarkkanen

text: Suuremmaksi ongelmaksi kuitenkin nousi Suomen markan romahtaminen. Kiinassa oli rahan arvo sidottu hopean arvoon, ja markan arvo suhteessa dollariin laski vuoteen 1920 tultaessa niin, että vaihtosuhde oli 1:40. Kun edellisvuonna oli Afrikkaan lähetetty 14 lähettiä (palaajia oli ollut 11 henkeä) ja Kiinaan kuusi lähettiä, niin nyt oli uhkana se, että Kiinan työstä saatettaisiin joutua luopumaan kokonaan.


title: Matti Tarkkanen

text: Tarkkanen oli sillä kannalla, että Lähetysseuran tuli hankkia valuuttalainoja, kun taas Haahti vastusti tätä, peläten, että koko seura ajautuisi konkurssiin. Lopuksi tilanteen pelasti se, että amerikansuomalaiset tekivät seuralle huomattavia lahjoituksia. Tarkkanen teki myös kokousmatkan Yhdysvaltoihin ja sai sieltä myös lainojakin. Tätä amerikansuomalaisten apua seura sai aina vuoteen 1929 saakka.


title: Matti Tarkkanen

text: Seuran sääntöjä uudistettiin 1920-luvun alussa. Helsingin piispalle ja Turun arkkipiispalle annettiin oikeus kuulua itseoikeutettuina seuran johtokuntaan. Tämä integroi seuraa yhä tiiviimmin yhteen kirkon kanssa. Merkittävä osa tässä kehityksessä oli Tarkkasella. Hän osallistui myös yleisesti kirkkoa koskeneeseen keskusteluun kirjallaan "Kirkkokysymyksemme. Periaatteita ja suuntaviivoja" (Lähetysseura 1918).


title: Matti Tarkkanen

text: Sodan jälkeen viriteltiin yhteispohjoismaista yhteistyötä lähetystyössä, joskin Ahvenanmaan kysymys hiersi aluksi välejä ruotsalaisten kanssa. Asiassa edistyttiin vuonna 1923, kun Tukholmassa perustettiin Pohjoismaiden Lähetysneuvosto.


title: Matti Tarkkanen

text: Ylipäätään kansainvälisissä suhteissa Tarkkanen kannatti ekumeniaa. Hänen mukaansa eri kirkkokunnista huolimatta ”kaikki ne, joiden sydämessä Kristus asuu, ovat yhden saman kirkon jäseniä”. Oli mahdotonta eristäytyä kristittyjen yhteydestä, jos haluttiin olla luterilaisen kirkkokäsityksen kannalla. ”Kapseloituneella” kristillisyydellä ei voitu toteuttaa Kristuksen asettamaa lähetystehtävää. Tässä suhteessa Tarkkanen oli jokseenkin eri linjalla kuin hänen oppi-isänsä, arkkipiispa Gustaf Johansson.


title: Matti Tarkkanen

text: Sodan jälkeen virisi uudelleen kysymys lähetystyön tekemisestä suomensukuisten kansojen parissa Venäjällä. Tämä kysymyshän oli ollut esillä heti Lähetysseuraa perustettaessa, mutta sen oli tehnyt tyhjäksi Venäjän keisarin kielteinen kanta. Nyt tämä ajatus kariutui Venäjän poliittiseen kehitykseen niin, että edes inkeriläisten pariin ei päästy tekemään työtä.


title: Matti Tarkkanen

text: Tarkkanen pääsi tekemään tarkastusmatkan Kiinaan vuosina 1921–1922. Siellä Lähetysseura oli tehnyt työtä Hunanin maakunnassa vuodesta 1902 lähtien. Suomalaisten kastamia kristittyjä siellä oli Tarkkasen matkan aikana noin 2 000 henkeä


title: Matti Tarkkanen

text: Tarkkasen matka osoitti sen, että työ sillä oli edistynyt nopeasti ja että sen vuoksi siellä oli lähetystyöllä suuret tarpeet. Nähtiin myös, että lähetystyön mahdollisuudet Kiinassa olivat lähes rajattoma.


title: Matti Tarkkanen

text: Ennen sotaa oli tilanne Ambomaalla ollut se, että suomalaiset tekivät lähetystyötä Ondongassa ja lännessä, ja Oukwanyama taas oli ollut saksalaisen Reinin lähetyksen työmaata. Sodan lopputuloksena koko Lounais-Afrikka oli siirtynyt pois saksalaisten hallinnasta, ja nämä joutuivat myös vetäytymään Oukwanyamasta. Tämä alue pyrittiin nyt saamaan suomalaisille SLS:n ja Reinin lähetyksen keskinäisellä sopimuksella.


title: Matti Tarkkanen

text: Mutta myös suomalaisten erityisasema oli mennyttä, ja Lounais-Afrikan protektoraatin jälkeen aluetta hallitsi Etelä-Afrikka Kansainliiton mandaatilla. Administraattorinvirasto määräsi nyt ainoastaan Ondongan suomalaisten alueeksi, kun taas Oukwanyama annettiin anglikaaneille ja Uukwambi sekä Onganjera annettiin Katoliselle kirkolle.


title: Matti Tarkkanen

text: Lounais-Afrikan viralliseksi kirkolliseksi statukseksi tuli anglikaaninen Damaramaan hiippakunta, ja sen ensimmäiseksi piispaksi tuli Nelson Fogarty. Hänestä tuli nyt Tarkkasen kiistakumppani Oukwanyaman lisäksi Fogarty puhui myös muista amboheimoista.


title: Matti Tarkkanen

text: Asiassa vedottiin mm. Canterburyn arkkipiispaan Randall Davidsoniin, mutta jokseenkin turhaan.


title: Matti Tarkkanen

text: Tarkkanen suoritti tarkastusmatkan Ambomaalle vuonna 1925. Sen yhteydessä hän tapasi kahdesti sekä Lounais-Afrikan administrattorin G. R. Hofmeyerin että piispa Nelson Fogartyn sekä Etelä-Afrikan pääministerin J. B. M. Hertzogin, joka oli korkein viranhaltija Etelä-Afrikassa. Neuvottelut Fogartyn kanssa sujuivat nihkeästi, ja viimemainittu esitti Tarkkaselle, että suomalaiset luopuisivat Oukwanyamasta rahallista korvausta vastaan. Nyt neuvottelut ajautuivat umpikujaan, kunnes Fogarty lähetti Tarkkaselle kirjeen, jossa hän ehdotti, että aluejako poistettaisiin, ja kaikki kolme kirkkokuntaa saisivat vapauden toimia, missä halusivat. Tämä ehdotus ei miellyttänyt Tarkkasta, mutta hän ei nähnyt asiassa parempaakaan ratkaisua suomalaisten kannalta ja päätti suostua tähän ehdotukseen, jonka mandaattihallinto pani toimeen vuoden 1926 alkupuolella.


title: Matti Tarkkanen

text: Katoliset aloittivat toimintansa Uukwambin Oshikukussa vuonna 1924 ja laajensivat toimintaansa Ombalantun heimon alueelle. Yhteensä heillä oli kolme lähetysasemaa Ambomaalla. Anglikaanit rajoittivat toimintansa Ambomaalla Oukwanyamaan, ja suomalaiset panostivat samalle alueelle hiljan perustamaansa Engelan asemaan. Katolisista ei loppujen lopuksi tullut vakavaa uhkaa suomalaisille Ambomaalla, ja anglikaanien kanssa oltiin hyvinkin sopuisissa väleissä. Kilpailevien lähetysseurojen ilmaantuminen samoihin maisemiin oli jopa omiaan aktivoimaan suomalaisia heidän työssään. Se sai myös johtokunnan myötämieliseksi ambomaan-lähettien työn tarpeille. Kun työ aloitettiin hieman myöhemmin Kavangolla, tultiin katolisten alueelle. Välit heihin pysyivät etäisinä ja viileinä.


title: Matti Tarkkanen

text: Tarkkasen matkan aikana tapahtui myös muita merkittäviä asioita. Sen aikana vihittiin ensimmäiset ambolaiset papit, seitsemän miestä 27.9.1925. Samoin ryhdyttiin organisoimaan alueelle kirkkoa, ”Ambomaan evankelisluterilaista kirkkoa”, jolle laadittiin järjestyssäännöt, samoin syyskuussa 1925.


title: Matti Tarkkanen

text: Näinä vuosina kirkon jäsenmäärä kasvoi huomattavasti, suurelta osalta siksi, että kirkon jäsenien lapsia kastettiin kristinuskoon. Vuosina 1923–29 kasvua oli lähes 50 %. Ensin mainittuna vuotena jäseniä oli 16 500, viimemainittuna 23 100.


title: Matti Tarkkanen

text: Vuonna 1923 Martti Rautanen oli saanut Vanhan testamentin käännöksen valmiiksi, joskin sen painaminen jäi myöhemmäksi. Uudesta testamentista saatiin v. 1925 Sortavalassa painettu uusi, huolellisesti tarkistettu laitos.


title: Matti Tarkkanen

text: Kiinassa oli tapahtunut vuonna 1911 vallankumous, joka päätti keisarivallan. Sitä edeltänyt samoin kuin seurannut kymmenvuotiskausi olivat olleet lähetystyölle harvinaista avointen ovien aikaa. Mutta kun Kuomintang sai yhdistettyä maan vuosina 1926–27, olot kehittyivät levottomiksi ja ”anti-imperialismin” aalto pyyhkäisi maan yli. Kaikkea länsimaista vastustettiin. Maan 8 000 lähetyssaarnaajasta vain 500 saattoi jäädä työmaalleen. Osa suomalaisista palasi kotimaahan, osa jäi Shanghaihin ja Japaniin odottamaan olojen rauhoittumista, osa taas ei enää päässyt pois Hunanista.


title: Matti Tarkkanen

text: Uuden tilanteen vuoksi SLS asetti komitean pohtimaan sitä, miten Kiinan-työssä oli nyt edettävä. Komiteaan kuuluivat Matti Tarkkanen, apulaisjohtaja K. A. Paasio sekä Kiinassa toimineet Toivo Koskikallio, Sanni Lampén ja K. A. Saarilahti. Päädyttiin siihen, että seuran varoja piti käyttää lähinnä suomalaisten lähettien työn tukemiseen ja samalla vahvistaa ja kehittää kiinalaisten kristittyjen itsensä johtamaa kirkkoa. Oli luovuttava aiemmasta linjasta, jossa oli käytetty laajaa, mutta kirjavaa joukkoa kiinalaisia työntekijöitä. Niinpä vuonna 1929 paikallisen kirkon työntekijöitä oli kuusi Shekoun seminaarista valmistunutta pappia ja seitsemän raamattukoulun käynyttä evankelistaa. Kirkko johti kirkkohallitus, jossa oli kolme kiinalaista ja kolme suomalaista jäsentä. Tämä kirkko kuului synodina Kiinan yhteisluterilaiseen kirkkoon.


title: Matti Tarkkanen

text: Tarkkasen aikana Lähetysseuran Lähetyskoulusta tehtiin Lähetysopisto. Tarkoitus oli levittää tietoja lähetystyöstä teologian opiskelijoiden ja muun akateemisen nuorison keskuuteen samoin kuin lisätä Akateemisten vapaaehtoisten lähetysliiton jäsenten tietoja lähetystyöstä. Henkilökuntana oli lähetysseuran työntekijöitä, ja mukaan pyrittiin saamaan myös yliopistomiehiä.


title: Matti Tarkkanen

text: Aiemmin akateemisen loppututkinnon suorittaneiden, tulevien lähetystyöntekijöiden oli ollut hankittava tällaista koulutusta mm. Englannista. Nyt vuonna 1929 alkoi ensimmäinen lukukausi, jonka ohjelma koostui kolmesta luentosarjasta. Luennoitsijoina olivat Tarkkanen, K. A. Paasio ja K. A. Saarilahti. Näyttäisi siltä, että Lähetysopiston funktio oli ajateltu samanlaiseksi, kuin myöhemmin mikä on missiologian opetus nykyään Helsingin yliopiston Systemaattisen teologian laitoksella.


title: Matti Tarkkanen

text: Tarkkasen aikana Lähetysseurassa havahduttiin siihen, että lähetystyön kannatus oli ruotsinkielisillä paikkakunnilla heikompaa kuin suomenkielisillä. Tähän arveltiin olevan syynä se, että seuralla ei ollut kotimaassa palveluksessaan yhtään äidinkieleltään ruotsinkielistä pappia. Ruotsinkielisen Porvoon hiippakunnan perustaminen vuonna 1923 korosti sitä, että ruotsinkieliseen työhön oli panostettava. Seura palkkasi vuonna 1924 Purmon kirkkoherran Oskar Ferdinand Seveliuksen johtamaan ruotsinkielistä työtä, ja hänen avukseen perustettiin pysyvä komitea. Sevelius toimi tässä tehtävässä seuraavat kymmenen vuotta.


title: Matti Tarkkanen

text: Kansallissosialistien nousu valtaan Saksassa vuonna 1932 oli asia, jota pidettiin Suomen kirkollisissa piireissä aluksi positiivisena asiana. Tarkkanen kirjoitti "Kotimaassa", että kansallissosialistien vaalivoitto oli Saksan ainoa pelastus. Seuraavana vuonna oli "Suomen Lähetyssanomissa" jo toinen ääni kellossa. Kysyttiin, mitä oli odotettavissa virtauksesta, jossa uskonto oli kansallisuudelle alisteinen. Huolestuneena kirjoitettiin myös kansallissosialistien suunnitelmasta yhdistää kaikki 28 evankelista kirkkokuntaa yhdeksi kirkoksi ja mahdollisesti yhdistää kaikki lähetysjärjestötkin, jonka jälkeen niiden toiminta olisi rahoitettu kirkollisveroin. Erityistä huolta aiheutti kuitenkin kansallissosialistien juutalaisvastaisuus.


title: Matti Tarkkanen

text: Tarkkasen aikana Lähetysseura aloitti lähetystyön Palestiinassa, aluksi juutalaisten parissa. Ensimmäisenä sinne lähti Ester Juvelius vuonna 1931, ja seuravana vuonna perille pääsi Aili Havas. Juveliuksen työkielinä olivat englanti, saksa ja jiddiš. Havas sen sijaan aloitti heprean opinnot. Tarkkasen mielestä ”Kristusta [oli] kirkastettava juutalaisille heidän omalla kielellään”. Jerusalemista vuokrattiin huoneisto näiden lähettien käyttöön, ja siitä tuli ns. ”lähetyskoti”, jossa kokoontuivat ne, joita Uuden Testamentin sanoma kiinnosti.


title: Matti Tarkkanen

text: Lähetysseura kärsi 1930-luvun lamasta samalta tavalla kuin kaikki muutkin. Kun tuloja ei saatu kasvuun, päätettiin menoja leikata. Kentällä olleitten lähettien palkkoja leikattiin 10 % ja myöhemmin 5 %, kotimaan työntekijöiden palkoista ensin 5 % ja sitten 10 %. Myös uusien lähettien lähettämisestä kentille luovuttiin suuressa määrin. Kentällä käskettiin supistamaan lähetysasemien hoitokuluista puolet, samoin supistamaan lääkärien työtä.


title: Matti Tarkkanen

text: Lähetysseuran kanssa sovitun 20 vuoden työrupeaman jälkeen Tarkkanen siirtyi vuonna 1934 eläkkeelle. Hänet valittiin nyt johtokunnan puheenjohtajaksi ja seuran kunniajäseneksi.


title: Matti Tarkkanen

text: Tarkkasen tullessa lähetysjohtajaksi seuralla oli ollut 65 lähettiä. Hänen jäädessään eläkkeelle niitä oli103. Entisen kahden lähetyskentän (Ambomaa, Kiina) lisäksi oli tullut myös kaksi uutta kenttää, Kavango ja Palestiina.


title: Matti Tarkkanen

text: Tarkkanen toimi kirkolliskokouksen jäsenenä 1908–1928 ja siirtolaisuuskomitean puheenjohtajana 1921–1923. Hän oli myös kristillinen kirjailija joka julkaisi useita uskonnollisia teoksia. Lisäksi hän oli ahkera kristillisten teosten kääntäjä suomen kielelle.


title: Matti Tarkkanen

text: Hänen vuonna 1905 julkaisemansa teos "Nykyajan herätysliikkeet" (1905) tutustutti lukijat mm. eräisiin anglosaksisiin herätysliikkeisiin ja –saarnaajiin, joita olivat mm. amerikkalaiset R. A. Torrey ja C. N. Alexander sekä myös norjalaiseen Albert Lundeniin.


title: Matti Tarkkanen

text: Tarkkanen oli ollut Ylioppilaiden raittiusyhdistyksen perustajia 1886 ja julkaisi samana vuonna kirjan "Raamattu ja raittiuskysymys", joka sai laajan levikin. Hänelle myönnettiin teologian tohtorin arvo 1932.


title: Matti Tarkkanen

text: Tarkkanen sai rovastin arvon vuonna 1908. Yliopisto myönsi hänelle kunniatohtorin arvon vuonna 1932. Tarkkasen puoliso vuodesta 1889 oli Sigrid Maria von Pfaler (k. 1954).


title: Miklós Meszéna

text: Miklós Meszéna (14. joulukuuta 1940 Budapest – 29. heinäkuuta 1995 Budapest) oli unkarilainen miekkailija. Hän oli mukana saamassa pronssia säilän joukkuekilpailussa vuoden 1968 kesäolympialaisissa Méxicossa. Hän oli aiemmin sijoittunut siinä joukkueineen viidenneksi kesäolympialaisissa 1964 Tokiossa.


title: Sampikalat

text: Sampikalat ("Acipenseriformes") on viuhkaeväisiin kuuluva kalalahko. Sampikaloilla on monia alkeellisia piirteitä, ja niitä on esiintynyt jo jurakaudella. Niitä voidaankin pitää elävinä fossiileina.


title: Sampikalat

text: Varhaisimmat sampikaloihin kuuluvat fossiilit on ajoitettu jurakaudelle. Ainoastaan fossiileista tunnettuja heimoja, jotka ovat eläneet jurakaudella, on kaksi: "Chondrosteidae" ja "Peipiaosteidae". Nykyään lahkossa elää kaksi heimoa, sammet ("Acipenseridae") ja lapasammet ("Polyodontidae"), joihin kuuluu noin 27 lajia. Sampikaloilla on alkeellisille kalalahkoille tyypillisiä piirteitä, kuten hyvin rustoinen tukiranka, suomuttomuus sekä pyrstöevän, leukojen ja ruuansulatuskanavan rakenteet. Sampikalojen ruumista suojaavat vinoneliönmuotoiset luulevyt. Lahkon suurin laji, kitasampi, on maailman kookkain viuhkaeväinen makeanveden kala.


title: Kazimierz Barburski

text: Kazimierz Barburski (7. elokuuta 1942 Łódź – 26. toukokuuta 2016) oli puolalainen miekkailija. Hän oli mukana saamassa pronssia kalvan joukkuekilpailussa vuoden 1968 kesäolympialaisissa Méxicossa. Lisäksi hän kuului siinä kuudenneksi jääneeseen joukkueeseen Münchenin kesäolympialaisissa 1972.


title: Viimeinen kierros

text:
Viimeinen kierros ("Last Orders") on vuonna 2001 ensi-iltansa saanut Fred Schepisin käsikirjoittama ja ohjaama brittiläis-saksalainen elokuva, joka perustuu Graham Swiftin samannimiseen Booker-palkittuun romaaniin.
1980-luvun Etelä-Lontoossa vanha lihakauppias kuolee, ja häntä jäävät suremaan lesken ohella vuosikymmenien aikaiset pubikaverit. Vainajan viimeinen tahto oli tulla tuhkatuksi ja sirotelluksi mereen Margatessa. Elokuva kuvaa ystäväjoukon vaiheikasta siirtymistä tälle tapahtumapaikalle.


title: Fujiyama (1864)

text: Fujiyama () oli New Yorkissa vuonna 1864 vesillelaskettu höyryfregatti, jonka Tokugawa-shōgunaatti tilasi hieman ennen Meiji-restauraatiota. Alus liitettiin Boshin-sodan päätyttyä keisarillisen Japanin laivastoon. Alus myytiin romutettavaksi vuonna 1896.


title: Fujiyama (1864)

text: Tokugawa-shōgunaatti tilasi aluksen vuonna 1862 osana kahden höyryfregatin ja yhden tykkiveneen tilausta Yhdysvalloista. Yhdysvaltojen pysytellessä puolueettomana Shimonosekin taistelussa, alusten valmistus viivästyi ja lopulta tilaus peruutettiin lukuun ottamatta "Fujiyamaa", jonka rakennustyöt oli jo aloitettu. Shōgunaatti vastaanotti aluksen 7. joulukuuta 1866 Jokohamassa.


title: Fujiyama (1864)

text: Meiji-restauraation toteuduttua alus liitettiin heinäkuussa 1869 vastaperustettuun keisarillisen Japanin laivastoon. Se luokiteltiin 15. marraskuuta 1871 4. luokan sotalaivaksi ja 3. luokan sotalaivaksi 20. marraskuuta 1874, minkä jälkeen alus palveli koululaivana. Alus poistettiin palveluksesta 10. toukokuuta 1889. Alus oli muutaman kuukauden Kuren laivastoarsenaalissa kasarmina ennen kuin se myytiin romutettavaksi elokuussa 1896.


title: Operaatio RY

text: Operaatio RY oli toisessa maailmansodassa Japanin suunnitelma valloittaa Naurun ja Banaban saaret niiden huomattavien fosfaattiesiintymien takia. Operaation suunnittelu alkoi huhtikuussa 1942 ja alun perin suunnitelma oli tarkoitus toteuttaa 10. toukokuuta yhdessä Korallimeren taisteluun johtaneen operaatio Mon kanssa, mutta ensimmäinen yritys vallata saaret epäonnistui 15. toukokuuta mennessä. Operaatio toteutettiin myöhemmin onnistuneesti 29.–30. elokuuta 1942 välisenä aikana.


title: Wilbur

text: Wilbur ("Wilbur Wants to Kill Himself") on vuonna 2002 ensi-iltansa saanut Lone Scherfigin ohjaama tanskalais-skotlantilainen elokuva.


title: Wilbur

text: Tarinassa nuori mies Harbour ja hänen itsetuhoisuuteen taipuvainen veljensä Wilbur perivät isävainajansa kirja-antikvariaatin Glasgow’ssa. He alkavat tavata uusia ihmisiä, kuten Alice-rouvaa ja tämän tytärtä Marya, joka voisi helpottaa Wilburin ongelmia.


title: Tom Gabriel Fischer

text: Thomas Gabriel Fischer (s. 19. heinäkuuta 1963) alias Tom G. Warrior on sveitsiläinen laulaja ja kitaristi. Hänet tunnetaan parhaiten avant-garde metal-yhtye Celtic Frostin perustajajäsenenä. Fischer perusti Celtic Frostin yhdessä Steve Warriorin kanssa vuonna 1984. Celtic Frost hajosi vuonna 1993, mutta kasattiin uudelleen vuonna 2001 ja toimi vuoteen 2008.


title: Tom Gabriel Fischer

text: Jo ennen Celtic Frostia Fischer soitti yhtyeessä Hellhammer, jonka hän perusti vuonna 1982. Celtic Frostin ensimmäisen hajoamisen jälkeen Fischer perusti yhtyeen Apollyon Sun, joka toimi vuosina 1995-2001. Celtic Frostin toisen hajoamisen jäkeen Fischer perusti yhtyeen Triptykon, joka on toiminut vuodesta 2008 lähtien.


title: Tom Gabriel Fischer

text: "Guitar World" -lehti valitsi Fischerin "100 Greatest Heavy Metal Guitarists of All Time"-listalla sijalle 32.


title: Tom Gabriel Fischer

text: Fischer on kasvissyöjä, eikä hän käytä päihteitä.


title: Eduard Matusevitš

text: Eduard Antonovits Matusevitš (; s. 16. marraskuuta 1937 Minsk) on entinen neuvostoliittolainen pikaluistelija, kansallisuudeltaan valkovenäläinen.


title: Eduard Matusevitš

text: Euroopan mestaruuskilpailuissa Matusevitš saavutti kultaa vuonna 1965, pronssia 1967 ja hopeaa 1968.


title: Eduard Matusevitš

text: Matusevitš osallistui 1 500 metrille talviolympialaisiin Innsbruckissa 1964 sijoittuen kuudenneksi ja Grenoblessa 1968 sijoittuen kahdeksanneksi.


title: Eduard Matusevitš

text: Kansallisissa mestaruuskilpailuissa Matusevitš saavutti yhteispisteissä kultaa vuosina 1964–1966 ja 1968.


title: Eduard Matusevitš

text: Parhaat lajikohtaiset tulokset:


title: Tora Larsson

text: Alma Viktoria "Tora" Larsson (12. maaliskuuta 1891 Kristinehamn – 1. syyskuuta 1919 Tukholma) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa ja jäi naisten kymmenen metrin kerroshypyissä kahdeksannelle sijalle.


title: Maleficent – Pahatar

text: Maleficent – Pahatar () on vuonna 2014 ensi-iltansa saanut yhdysvaltalainen fantasiaelokuva, jonka on ohjannut Robert Stromberg. Elokuva kertoo Prinsessa Ruususen tarinan Pahattaren näkökulmasta. Pääosaa näyttelee Angelina Jolie.


title: Maleficent – Pahatar

text: Elokuva sai ensi-iltansa Suomessa 28. toukokuuta 2014 ja Yhdysvalloissa 30. toukokuuta 2014. Elokuvan jatko-osa, "Maleficent II", tulee saamaan ensi-iltansa 29. toukokuuta 2020.


title: Maleficent – Pahatar

text: 12. toukokuuta 2009 julkaistiin tieto, että Brad Bird kehittelee Walt Disneyn vuoden 1959 animaatioelokuvaan "Prinsessa Ruusunen" perustuvaa elokuvaa Pahattaren () näkökulmasta. Tammikuussa 2010 Tim Burtonin huhuttiin ohjaavan elokuvan. Burtonin lähdettyä projektista toukokuussa 2011 Disney alkoi etsiä sille uutta ohjaajaa. Neljä viimeistä "Harry Potter" -elokuvaa ohjannutta David Yatesia harkittiin ohjaajaksi tämän fantasiaelokuvatuntemuksen vuoksi. 6. tammikuuta 2012 Disney ilmoitti elokuvan ohjaajaksi Robert Strombergin. Hän on kahdella Oscarilla palkittu elokuvalavastaja ja on lavastanut muun muassa elokuvat "Avatar", "Liisa Ihmemaassa" ja "Mahtava Oz". Elokuvan käsikirjoittaa Linda Woolverton, joka tunnetaan vuoden 2010 "Liisa Ihmemaassa" -elokuvan ja Disney-klassikoiden "Kaunotar ja hirviö" ja "Leijonakuningas" käsikirjoittajana.


title: Maleficent – Pahatar

text: Suomalainen modisti Hannu Viitala teki pääsuunnittelija Justin Smithin kanssa kuusi päähinettä Angelina Jolielle.


title: Maleficent – Pahatar

text: James Newton Howard valittiin elokuvan säveltäjäksi lokakuussa 2012. 23. tammikuuta 2014 kerrottiin, että Lana Del Rey coveroisi elokuvaa varten kappaleen "Once Upon a Dream" vuoden 1959 elokuvasta "Prinsessa Ruusunen". Angelina Jolie valitsi Del Reyn esittämään kappaleen. Kappale julkaistiin 26. tammikuuta 2014 ja se oli hetken aikaa ladattavissa ilmaiseksi Google Playstä.


title: Maleficent – Pahatar

text: Elokuva on saanut kriitikoilta ristiriitaisen vastaanoton. Rotten Tomatoes -sivuston mukaan 159 arvostelun perusteella laskettuna kriitikoiden arvosteluista 49 prosenttia oli positiivisia.


title: Maleficent – Pahatar

text: Helsingin Sanomien Anna Möttölä antoi elokuvalle neljä tähteä viidestä ja kehui erityisesti Angelina Jolien roolisuoritusta ja elokuvan visuaalisuutta. Myös MTV:n Outi Heiskanen antoi elokuvalle neljä tähteä viidestä ja sanoi elokuvan olevan suurenmoinen. Heiskanen kirjoitti että, ”Siinä missä satujen pahikset ovat usein yksiulotteisia hirviöitä, Jolie on kaikkea muuta: vereslihainen, vivahteikas, pirullisen hauska. Hänen eleensä, äänenpainonsa, tapansa liikkua ja hallita kuva-alaa ovat jo itsessään erikoistehosteita elokuvassa, joka on visuaalisesti huikaiseva ja taianomainen.”


title: Maleficent – Pahatar

text: Episodin Jouni Vikman antoi elokuvalle kolme tähteä viidestä ja sanoi elokuvan näyttävän paikoin hämärästä 3D:stä huolimatta mahtavalta ja että puolitoistatuntiseksi tiivistetty elokuva olisi hyötynyt pitemmästä kestosta. Ilta-Sanomien Tarmo Poussu antoi elokuvalle kaksi tähteä viidestä ja kritisoi elokuvan hahmoja latteiksi ja myös Jolien ulkoisesti upeana jäävän elottomaksi.


title: Elokuvavuosi 2014

text: Elokuvavuosi 2014 käsittelee vuoden 2014 aikana ensi-iltansa saaneita elokuvia ja elokuvamaailman merkittäviä tapahtumia.


title: Muukalainen (kappale)

text: ”Muukalainen” on Kristiina Wheelerin single vuodelta 2013. Kappale sai radioensisoittonsa YleX-kanavalla 4. maaliskuuta, kun toimittaja Venla Kokkonen soitti sen juontamassaan "Uuden musiikin aamuvuorossa". Digitaalisesti single julkaistiin 8. maaliskuuta 2013, samana päivänä julkaistaan myös kappaleesta tehty musiikkivideo. Single on myös Wheelerin ensimmäinen julkaisu Sony Music -levy-yhtiön alaisuudessa.


title: Francesco Gargano

text: Francesco Gargano (5. toukokuuta 1889 Grammichele, Catania, Italia – 29. lokakuuta 1975 Göteborg, Länsi-Götanmaa, Ruotsi) oli italialainen miekkailija. Hän kuului säilässä kultaa voittaneeseen joukkueeseen vuoden 1920 kesäolympialaisissa Antwerpenissä. Samoissa kisoissa hän jäi säilän yksilökilpailussa 11. sijalle.


title: English Vinglish

text: English Vinglish on vuonna 2012 ilmestynyt Gauri Shinden ohjaama intialainen draamakomediaelokuva. Se ilmestyi sekä hindin- että tamilinkielisenä versiona ja dubattuna teluguksi. Pääroolia näyttelee Sridevi, joka teki ylistetyn paluun hindinkieliseen elokuvateollisuuteen 15 vuoden jälkeen ja tamilinkieliseen elokuvateollisuuteen 26 vuoden jälkeen. "English Vinglish" menestyi Intiassa ja ulkomailla.


title: English Vinglish

text: Elokuva kertoo kotirouva Shashi Godbolesta, joka ilmoittautuu englannin kielen kurssille oppiakseen kieltä ja saadakseen kunnioitusta aviomieheltään ja tyttäreltään.


title: Peter Schlütter

text: Peter Schlütter (25. marraskuuta 1893 Kööpenhamina – 6. huhtikuuta 1959 Kööpenhamina) oli tanskalainen purjehtija. Hän kilpaili vuoden 1928 kesäolympialaisissa Amsterdamissa ja oli siellä mukana saamassa "Hi-Hillä" hopeaa kuuden metrin luokassa.


title: Noah (vuoden 2014 elokuva)

text: Noah on vuonna 2014 ensi-iltansa saanut Darren Aronofskyn ohjaama yhdysvaltalainen elokuva, jonka on käsikirjoittanut Aronofsky ja John Logan. Elokuvan pääosissa ovat Russell Crowe, Anthony Hopkins, Jennifer Connelly, Douglas Booth, Logan Lerman, Emma Watson ja Ray Winstone.


title: Noah (vuoden 2014 elokuva)

text: Elokuvan ensi-ilta oli Yhdysvalloissa 28. maaliskuuta 2014 ja Suomessa 4. huhtikuuta 2014.


title: Noah (vuoden 2014 elokuva)

text: Elokuva kertoo Raamattuun löyhästi perustuvan tarinan Nooasta, joka saa Jumalalta tehtäväkseen rakentaa arkin. Sen avulla hänen tulee pelastaa viattomat eläimet tulevalta vedenpaisumukselta.


title: Sture Stork

text: Sture Henrik Stork (25. heinäkuuta 1930 Saltsjöbaden – 27. maaliskuuta 2002 Trångsund) oli ruotsalainen purjehtija. Hän voitti 5.5mR-luokassa kultaa "Rush V:llä" vuoden 1956 kesäolympialaisissa Melbournessa ja sai lisäksi hopeaa "Rush VII:llä" vuoden 1964 kesäolympialaisissa Tokiossa.


title: Sosva (Berjozovon piiri)

text: Sosva (, mansiksi ?) on taajama Berjozovon piirin keskiosissa Obin sivujoki Severnaja Sosvan varrella, Hanti-Mansian autonomisen piirikunnan länsiosissa Venäjällä.


title: Sosva (Berjozovon piiri)

text: Sosvan taajama on Berjozovon piirin 3 856 asukkaan (2010) Saranpaulin maalaiskunnan 2. suurin taajama. Alueella asuu manseja. Vuonna 2011 taajamassa asui 912 asukasta.


title: Sosva (Berjozovon piiri)

text: Taajaman alueella on muun muassa kalastusta ja kalanjalostusta, kansatieteellinen museoalue "Naiortyr Maa" ja sääasema (asemakoodi 23625).


title: Sosva (Berjozovon piiri)

text: Tieyhteydet ovat puutteelliset; kesäaikaan jokea pitkin ja helikopterikyytien avulla pidetään tarvittaessa yhteyksiä kaupunkeihin.


title: Oscar Mathisen -palkinto

text: Vuodesta 1959 norjalainen Oslon Luisteluklubi on lahjoittanut vuosittain 1900-luvun alun huippuluistelijan Oscar Mathisenin nimellä tunnetun palkinnon maailman parhaalle pikaluistelijalle. Palkinnon perustana ovat siis vuosittaiset tapahtumat, kuten olympialaiset, MM-kisat, EM-kisat, jos ne on järjestetty kyseisenä vuonna. Palkinnoksi voittaja saa pienoismallin Oscar Mathisenin patsaasta.


title: Oscar Mathisen -palkinto

text: Palkinto voitiin myöntää vain kerran luistelijalle vuoteen 1967. Naisille palkintoa ei voitu myöntää vuoteen 1987 asti. Palkinnon voittajia ovat olleet muun muassa Yhdysvaltain Eric Heiden, joka voitti neljä kertaa eli vuosina 1977–1980. Häntä ennen kolme kertaa vuosina 1970–1972 Alankomaiden Ard Schenk, vuosina 1990, 1991, 1994 Norjan Johann Olav Koss ja vuosina 1995–1997 Saksan Gunda Niemann-Stirnemann.


title: Brian Ledbetter

text: Brian Richard Ledbetter (s. 18. marraskuuta 1963 San Diego, Kalifornia) on yhdysvaltalainen entinen purjehtija. Hän sai vuoden 1992 kesäolympialaisissa Barcelonassa Finnjolla-luokassa hopeaa. Tätä ennen hän oli jäänyt siinä kymmenennelle sijalle vuoden 1988 kesäolympialaisissa Soulissa.


title: Rodrigo Garza

text: Rodrigo Garza Barbero (s. 3. joulukuuta 1979 Madrid) on espanjalainen entinen maahockeypelaaja. Hän kuului vuoden 2008 kesäolympialaisissa Pekingissä hopeaa saaneeseen joukkueeseen. Kesäolympialaisissa 2000 Sydneyssä hän sijoittui joukkueineen yhdeksänneksi ja kesäolympialaisissa 2004 Ateenassa neljänneksi.


title: Rodrigo Garza

text: Lisäksi Garza oli muun muassa mukana saamassa pronssia maahockeyn maailmanmestaruuskilpailuissa 2006. Hän voitti joukkueineen lajin Euroopan-mestaruuden 2005.


title: Panelianlahti

text: Panelianlahti oli Pohjanlahdella nykyisten Euran ja Eurajoen kuntien alueella sijainnut muinainen merenlahti. Tänä päivänä sen paikalla on laaja Panelian kylän länsipuolella levittäytyvä viljelysaukea.


title: Panelianlahti

text: Pronssikaudella Satakunnan asutuksen merkittävin keskittymä syntyi Panelianlahden rannoille Pyhäjärvestä alkunsa saaneen Eurajoen suun ympäristöön. Muinaiset asukkaat jättivät jälkeensä yli 200 nykyään tunnettua röykkiöhautaa eli hiidenkiuasta. Missään muualla Suomessa ei hautaröykkiöitä tiedetä rakennetun yhtä tiheästi. Hiidenkiukaista tunnetuin on Panelian eteläpuolella sijaitseva Kuninkaanhauta, joka on myös yksi Pohjoismaiden suurimmista pronssikautisista röykkiöhaudoista.


title: Panelianlahti

text: Panelianlahden ympäristön asutus päättyi esiroomalaisen rautakauden alkupuolella noin 500 eaa., kun merialue oli maankohoamisen johdosta soistunut kalastus- ja kulkukelvottomaksi. Mataloitumisen arvellaan alkaneen noin 800 eaa. Alueen väestö siirtyi todennäköisesti hieman sisämaahan päin Euran ja Kauttuan seuduille Pyhäjärven pohjoispuolelle. Paikalle syntyi myöhemmin Länsi-Suomen vaurain rautakautinen kulttuuri.


title: Panelianlahti

text: Entisen Panelianlahden ympäristö asutettiin uudelleen 1200-luvulla, jolloin myös nykyinen Panelian kylä sai alkunsa. 1800-luvun puolivälissä alettiin vuosisatojen kuluessa suoksi muuttunutta muinaislahtea raivaamaan pelloiksi. Nykyään Panelianlahden paikalla on kymmenien neliökilometrien laajuinen viljelysaukea, joka sijaitsee pääosin entisen Kiukaisten kunnan alueella Irjanteen ja Panelian kylien välissä.


title: Noah

text: Noah tarkoittaa seuraavia:


title: Skutskärin kirkko

text: Skutskärin kirkko () on Ruotsissa Älvkarlebyn kunnassa sijaitseva kirkkorakennus. Kirkko on rakennettu alun perin vuonna 1906, mutta paloi maan tasalle 1921 ja rakennettiin samana vuonna uudestaan. Tyyliltään rakennus edeustaa uusgotiikkaa.


title: Norbergin kirkko

text: Norbergin kirkko () on Ruotsin Norbergin kunnassa sijaitseva kirkkorakennus. Kirkko on rakennettu harmaakivestä 1300-luvun lopussa, mutta Norbergissa on luultavasti ollut kirkko tai kappeli jo sitä ennen. Alussa kirkossa oli tornin sijasta kellotapuli, joka korvattiin tornilla vuonna 1697.


title: Norbergin kirkko

text: Kirkko on palanut kaksi kertaa, vuosina 1608 ja 1727. Sitä on myös restauroitu. Nykyinen ulkoasu on peräisin vuoden 1904 restauroinnista, jolloin holvit ja seinät koristeltiin jugend-tyyliin. 1700-luvulta peräisin olevat rokokoo-tyyliset alttari ja saarnatuoli maalattiin ja kullattiin vuoden 1888 restauroinnin yhteydessä.


title: Norbergin kirkko

text: Urut on rakennettu vuonna 1978 ja restauroitu vuonna 2009.


title: Stadin ammattiopisto

text: Stadin ammattiopisto on helsinkiläinen ammattillinen oppilaitos, joka aloitti toimintansa 1. tammikuuta 2013. Oppilaitos syntyi, kun Helsingin palvelualojen (Helpa), sosiaali- ja terveysalan (Hesote) sekä tekniikan alan oppilaitokset (Heltech) yhdistettiin. Opiskelijoita on noin 16 000 , henkilöstöä noin tuhat henkeä ja on siten Suomen suurimpia ammatillisen koulutuksen järjestäjiä. Oppilaitoksen rehtorina toimii Maria Sarkkinen.


title: Stadin ammattiopisto

text: Stadin ammattiopisto tarjoaa laaja-alaisesti nuorten ja aikuisten ammatillista peruskoulutusta. Opetusta on viidellä toimialalla: hyvinvointialalla, palvelu- ja viestintäalalla, tekniikan ja asennuksen alalla, tekniikan ja logistiikan alalla sekä aikuiskoulutuksessa. Aikuisopisto tarjoaa opetusta hyvinvointialalla, palvelu- ja viestintäalalla sekä tekniikan alalla. Stadin ammattiopistossa toimii nuorten ja aikuisten koulutuksen lisäksi myös osa kaupungin 10-luokista, nuorten työpajatoiminta ja oppisopimuskoulutus.


title: Izumo (1899)

text: Izumo () oli keisarillisen Japanin laivaston syyskuussa 1900 valmistunut Izumo-luokan panssariristeilijä. Alus romutettiin vuonna 1947.


title: Izumo (1899)

text: Armstrong Whitworthin tarjous aluksesta hyväksyttiin 16. syyskuuta 1897. Philip Wattsin suunnitteleman aluksen köli laskettiin 14. toukokuuta 1898 telakkanumerolla 681. Aluksen valmistusta määrättiin 3. joulukuuta valvomaan kapteeni Misu Notaro, joka matkusti sitä varten Britteinsaarille. Alus laskettiin vesille 19. syyskuuta 1899. Valmistusta määrättiin 29. joulukuuta valvomaan kapteeni Inoue Toshio, joka matkasi Britteinsaarille. Inoue vastaanotti 14. maaliskuuta 1900 aluksen päällikkyyden. Viimeiset valmistajan koeajot saatiin päätökseen 6. syyskuuta 1900, ja se valmistui 18. maaliskuuta. Alus liitettiin 25. syyskuuta keisarillisen Japanin laivastoon ensimmäisen luokan risteilijänä kotisatamanaan Sasebo, jonne se saapui 8. joulukuuta.


title: Izumo (1899)

text: "Izumo" kuului Venäjän–Japanin sodassa amiraali Kamimuran 2. viirikköön, jonka mukana se otti osaa Port Arthurin operaatioihin sekä taisteluun Vladivostokin risteilijäosastoa vastaan. Ulsanin taistelussa 14. elokuuta 1904 alus oli Kamimuran lippulaivana ja siihen osui yhdeksän kranaattia surmaten neljä ja haavoittaen 26 miehistönjäsentä.


title: Izumo (1899)

text: Kesällä 1914 alus oli Meksikon Tyynenmeren-puoleisella rannikolla suojaamassa Japanin etuja. Ensimmäisen maailmansodan alettua alus liittyi ympärysvaltojen osastoon etsimään Saksan keisarikunnan laivaston risteilijää "SMS Leipzig". Myöhemmin alus osallistui Saksan Itä-Aasian laivueen piiritykseen ja takaa-ajoon.


title: Izumo (1899)

text: "Izumon" ensimmäinen seitsemän kuukauden koulutuspurjehdus vuosina 1921–1922 vei aluksen New Yorkiin Washingtonin laivastokokouksen aikana. Alus luokiteltiin 1. syyskuuta 1921 ensimmäisen luokan rannikkopuolustusalukseksi, ja se aloitti koulutuspurjehdukset. Vuosina 1932–1942 alus oli Kiinaan sijoitetun laivaston lippulaivana Shanghaissa. Vuoden 1935 modernisoinnin aikana alukselle asennettiin vanhojen kattiloiden tilalle kuusi Kampon-kattilaa, jolloin sen käytettävissä ollut teho laski 7000 hevosvoimaan ja nopeus 16 solmuun. Apuaseet oli vähennetty kahdeksaan kuusituumaiseen tykkiin. Japanin liityttyä toiseen maailmansotaan alus upotti Britannian kuninkaallisen laivaston jokitykkivene "HMS Peterelin" tykkitulella. "Izumo" luokiteltiin 1. heinäkuuta 1942 ensimmäisen luokan risteilijäksi.


title: Izumo (1899)

text: Alus luokiteltiin vuonna 1943 koululaivaksi, ja vuotta myöhemmin aluksen kahdeksantuumaiset tykkitornit korvattiin kaksiputkisilla 127 mm/40 type 89 -ilmatorjuntatykeillä ja kuusituumaisten määrä laskettiin neljään. Aluksen kevyttä ilmatorjuntaa vahvennettiin yhdellä kolmituumaisella sekä kahdella kolmiputkisella, kahdella kaksiputkisella ja neljällä yksiputkisella 25 millimetrin ilmatorjuntatykillä. Lisäksi asennettiin kaksi 13 millimetrin ilmatorjuntatykkiä. Ilmahyökkäyksessä 24. heinäkuuta 1945 alus kaatui matalaan veteen lähellä Kurea. Aluksen hylky nostettiin ja se romutettiin vuonna 1947.


title: SaferGlobe

text: SaferGlobe on vuonna 2010 perustettu itsenäinen ja puolueeton rauhan- ja turvallisuuden yhdistyspohjainen tutkimuslaitos eli ajatushautomo. SaferGlobessa on käynnissä vuosittain n. 10 projektia, joista tällä hetkellä suurin on EU:n rahoittama Horizon 2020-hanke Euroopan kriisinhallinnan tehostamisesta.


title: SaferGlobe

text: SaferGloben on käsitellyt julkaisuissaan mm. konfliktisensitiivistä liiketoimintaa haurailla alueilla, laajaa turvallisuutta ja maahanmuuttoa ja Euroopan Unionin kriisinhallintaa. SaferGlobe julkaisee vuosittaista Suomen asevalvontaraporttia osana asevalvontaa koskevaa työtään. Raportti on muun muassa herättänyt keskustelua siitä onko aseteknologian ostaminen konfliktiin osallistuvalta valtiolta moraalisesti arveluttavaa. Asevalvontaraportin mukaan vietyjen aseiden loppukäyttöä ei nykyisellään systemaattisesti valvota, eikä vientilupaa myönnettäessä ostajilta aina vaadita sitoutumuksia rajoittamaan tuotteiden mahdollista uudelleenvientiä. Tämän vuoksi Suomesta viedyt aseet voivat päätyä esimerkiksi konfliktialueille. Raportin mukaan Suomi, jonka asekauppa on kasvanut koko 2000-luvun ajan, ei myöskään noudata kaikkia Euroopan unionin yhteisiä sääntöjä aseiden viemisestä EU:n ulkopuolisiin maihin. Vuoden 2015 raportissaan ajatushautomo nosti esiin suomalaisen vuoden 2014 aseviennin Saudi-Arabiaan, joka on osallisena Jemenissä käynnissä olevassa konfliktissa.


title: Håkan Lindberg

text: Håkan Lindberg (24. toukokuuta 1898 Joroinen – 19. elokuuta 1966 Helsinki) oli suomalainen hyönteistieteilijä. Hän oli Helsingin yliopiston ylimääräinen professori vuodesta 1954. Hän teki tutkimusmatkoja muun muassa Välimeren maihin ja Itä-Atlantin saarille. Hän tutki erityisesti nivelkärsäsiä ja kovakuoriaisia.


title: Valter Lindberg

text: Valter Rafael Lindberg (6. huhtikuuta 1897 Tammisaari – 5. helmikuuta 1976 Helsinki) oli suomalainen tilastotieteilijä. Hän oli Helsingin yliopiston dosentti vuosina 1936–1951, Tilastollisen päätoimiston yliaktuaari 1929–1934, osastonjohtaja 1934–1953, ylijohtaja vuodesta 1953. Hänelle myönnettiin professorin arvonimi 1947. Lindbergin puoliso oli Marta Cecilia Lindroos, heidän pojastaan Sten Valter Lindbergistä (s. 1926) tuli lääkäri.


title: Päijät-Hämeen koulutuskonserni

text: Päijät-Hämeen koulutuskonserni -kuntayhtymä on maakunnallinen koulutuksen järjestäjä, kehittäjä ja ylläpitäjä. Koulutuskonserni johtaa ja koordinoi jäsenkuntiensa puolesta lukio- ja ammatillista koulutusta sekä oppisopimuskoulutusta.


title: Päijät-Hämeen koulutuskonserni

text: Päijät-Hämeen koulutuskonserni -kuntayhtymä on Koulutuskeskus Salpauksen ylläpitäjä.


title: Tapani Tavi

text: Tapani Tavi (s. 1962 Savonlinna) on suomalainen runoilija ja kirjailija. Vahvasti luontoon liittyvä Tavin tuotanto koostuu lähes kokonaan runoista.


title: Tapani Tavi

text: Tavi myös esittää runoja, pitää runotaulunäyttelyjä ja opettaa kirjoittamista. Hän kirjoittaa lehtiin ja ylläpitää Pohjois-Karjalan Enossa Koillinen Pielisjoen kirjoittajatehdas -kirjoittajaryhmää. Vuoden 2016 marraskuussa hänen ohjauksessaan perustettiin ja jatkaa aktiivisena tunturilappilainen Avoin kirjoittajaryhmä.


title: Tapani Tavi

text: Kymmenen oman runoteoksen lisäksi Tapani Tavin runoja on yli kolmessakymmenessä antologiassa.


title: Tapani Tavi

text: Kirjailija Tapani Tavi asuu Kittilässä.


title: Kansainvälisen Jääkiekkoliiton mestaruuskilpailut 1914

text: Kansainvälinen jääkiekkoliitto IIHF (tuolloin LIHG) järjesti liiton kolmannen mestaruusturnauksen jääkiekossa 1914. Turnaukseen osallistui neljä joukkuetta. Lontoolaisjoukkue Prince's Club voitti turnauksen. Turnauksesta käytettiin myös nimeä Coupe de Chamonix, jolla nimellä kaupungissa oli järjestetty vuosittainen turnaus 1909–1912.


title: Äldre svenska frälsesläkter

text: Äldre svenska frälsesläkter, tavallisesti lyhettynä ÄSF, on perusteos ruotsalaisesta keskiajan rälssisuvuista. Työn on rahoittanut Riddarhusdirektionen. Sen ovat toimittaneet Folke Wernstedt, Pontus Möller, Hans Gillingstam ja Lars-Olof Skoglund. Teoksessa esitellään 103 keskiajan Ruotsin sukua.


title: Äldre svenska frälsesläkter

text: Julkaisu on huolellisesti tehty ja tieteellisesti pätevä, mutta siitä puuttuu sukuja.


title: Äldre svenska frälsesläkter

text: Suvut on rälssisukuja, jotka sammuivat ennen Ruotsin ritarihuoneen (Riddarhuset) perustamista 1626. ÄSF:ssä esitellään seuraavat silloisen Ruotsin itäosan suomalaiset suvut:


title: Bidz

text: Bidz tai Bitzer on eteläsuomalainen keskiaikainen rälssisuku jonka juuret ovat Saksassa.


title: Bidz

text: Kort Bitzer ja hänen vaimonsa Kristina Magnusdotter ostivat 21.2.1394 maata Gennarbyssä, Tenholan pitäjässä Länsi Uudellamaalla. Vaimo Kristina oli turkulaisen maisterin Henrik Magnin sisko. Heidän poikansa oli nimeltään Henrik.


title: Bidz

text: Henrik Bitzer tai Bidz syntyi aikaisintaan 1393 ja hän kuoli 1458. Hän oli kihlakunnantuomari Halikon pitäjässä Varsinaissuomessa 1437. Hänestä tuli ritari kuningas Kristofferin kruunajaisissa 1441. Hän oli hallintomies Turun linnassa 1442 ja laamanni Söderfinnen lagsaagassa 1455, Turun landsrätten jäsen ja mainitaan valtaneuvoksena 1457. Hän oli naimisissa Anna Karlsdotterin kanssa, joka oli Klas Lydekasonin (Djäkn, Lydekaspoikien suku) tytär.


title: Bidz

text: Heidän lapsensa olivat: Kort (tai Konrad), Klas, Erik ja Birgitta.


title: Osmoregulaatio

text: Osmoregulaatiolla tarkoitetaan eliöiden nestetasapainon säätelyä vedessä tai maalla silloin, kun ympäristön suolapitoisuus on eliön suolapitoisuutta korkeampi tai matalampi. Osmoreguloivilla eliöillä taas tarkoitetaan sellaisia eliöitä, joiden ruumiin nesteiden osmolaliteetti poikkeaa ympäristön osmolaliteetista ja jotka joutuvat joko poistamaan vettä hypotonisessa ympäristössä tai hankkimaan vettä hypertonisessa ympäristössä .


title: Fort Kristina

text: Fort Kristina (myöhemmin Fort Altena) oli ensimmäinen rakennettu tukikohta ja asuinpaikka Uuden Ruotsin siirtokunnalle Pohjois-Amerikassa. Se rakennettiin vuonna 1638 ja nimettiin Ruotsin kuningatar Kristinan mukaan. Fort Kristina sijaitsi suunnilleen 1,6 kilometriä itään nykyisestä Wilmingtonin kaupungista Delawaressa, Brandywine Creekin ja Christinajoen yhtymäkohdassa.


title: Fort Kristina

text: Ensimmäiset Uuden Ruotsin siirtolaiset saapuivat Delawarejoelle maaliskuussa 1638. Purjealukset "Kalmar Nyckel" ja "Fågel Grip" toivat tuolloin mukanaan 25 matkustajaa ja jonkin verran kauppatavaraa. Siirtolaisten johtajana toimi entinen Uusien Alankomaiden kuvernööri Peter Minuit, joka oli saanut tehtäväkseen Ruotsin siirtokunnan perustamisen Delawareen. Aluksilta ammutut tervehdyslaukaukset keräsivät rannalle paikallisia delaware-intiaaneja, joille siirtolaiset antoivat tuliaisina pieniä lahjoja.


title: Fort Kristina

text: Seuraavan päivän aikana useita intiaanijohtajia saapui "Kalmar Nyckeliin" neuvottelemaan maakaupoista. Delawarein kieltä taitava tulkki Andreas Lucasson helpotti molemminpuolista ymmärtämystä ja Ruotsin hallituksen puolesta laaditut kaksi kauppakirjaa allekirjoittivat Peter Minuit, Måns Nilsson Kling (Mauno Klinga), Andreas Lucasson ja Jacob Sandelin. Intiaanien edustajat piirsivat omat "totem-merkkinsä" asiapapereihin ja ottivat vastaan kulta- ja hopeaesineitä, vaskikattiloita, kirveitä ja erilaisia koruja. Siirtolaiset saivat vastineeksi maa-alueen, joka käsitti Delawarejoen länsirannan nykyisestä Wilmingtonista Philadelphiaan saakka.


title: Fort Kristina

text: Fort Kristinan rakennustyöt aloitettiin välittömästi Christinajoen varrella. Siirtokuntain turvaaminen oli välttämätöntä mahdollisten hyökkäysten varalta. Kristinan ulkovarustus tehtiin pystyyn asetetuista korkeista paaluhirsistä. Rakennelmaa tuettiin kivillä ja mullalla sekä savipohjoisella rakennusaineella. Kun linnake oli joen rannalla, sitä suojaavat vallihaudat kaivettiin vain kolmelle sivustalle. Kahta vallihautaa ympäröi upottava suo. Linnoitukseen kuului myös huone linnanväelle, varastotilat ja ampumareiäin varustettu puolustustorni, johon laivasta tuodut tykit sijoitettiin.


title: Fort Kristina

text: Peter Minuit ei suostunut ottamaan vastaan Fort Kristinan komentajuutta vaan Uuden Ruotsin kuvernööriksi valittiin luutnantti Måns Nilsson Kling. Linnoituksen miesvahvuus oli ensimmäisenä talvena 24 siirtolaista.


title: Fort Kristina

text: Vuonna 1639 kuvernööri ja hänen alaisensa kohdistivat uuden Ruotsin ja Fort Kristinan kasvuun suuret odotukset. Siirtokuntaa tukevan Ruotsin kauppayhtiön johtajan Klas Larsson Flemingin aikomuksena oli lähettää seuraavien laivojen mukana suuria määriä siirtolaisia, mutta monet vaikeudet estivät hankkeen toteutumista. Kauppayhtiön hollantilaiset osakkaat kieltäytyivät antamasta rahallista tukea koska ensimmäinen matka oli tullut paljon odotettua kalliimmaksi. myöskään ruotsalaiset suvut eivät olleet kiinnostuneita lähtemään Delawareen ja siirtolaisia jouduttiin etsimään suomalaisten joukosta. Syksyllä 1639 toiselle matkalleen lähtenyt "Kalmar Nyckel" toi mukanaan vain vajaat 30 siirtolaista, joista päällystöön kuului joka kolmas.


title: Fort Kristina

text: Viimeksi tulleiden siirtolaisten avustuksella Fort Kristinaa kunnostettiin ja vallituksen sisälle rakennettiin kuusi pienempää taloa, joista viisi toimi asuntoina, kuudes kirkkona. Myös linnakkeen ulkopuolelle pystytettiin kaksi rakennusta, joiden ympärille tehtiin pieniä viljelysmaita lähinnä tupakan viljelemiseen.


title: Fort Kristina

text: 1640-luvun alkupuolella Uuden Ruotsin asutus levisi yhä kauemmas Fort Kristinan ymräriltä. Etupäässä suomalaisten asuttamia pieniä kyliä ilmaantui Christinajoen varrella nykyisten Chesterin (Upland) ja Marcus Hookin (Finland) alueille, sekä Schuylkilljoelle ja Philadelphiaan.


title: Fort Kristina

text: Vuonna 1643 kuvernöörin virkaan astunut Johan Printz otti tehtäväkseen rakentaa Uudesta-Ruotsista voimakkaan siirtokunnan, joka pystyisi tulevaisuudessa pitämään puolensa muita siirtokuntia vastaan. Printz ei tyytynyt vahvistamaan vain Fort Kristinaa vaan rakennutti ympäristöön joukon muita linnoituksia. Näistä vahvin oli Kristinan linnasta etelään noussut Fort Elfsborg, jonne asetettiin 8 tykkiä. Printz rakennutti itselleen myös erillisen kuvernöörinpalatsin, joka tunnettiin Printzin hovina (Printhof). Rakennus sijaitsi Delawarejoessa olevalla Tinicum-saarella hieman Philadelphiasta etelään.


title: Fort Kristina

text: Printz pyrki ylläpitämään hyvät suhteet intiaaneihin koska siirtokunnan tulevaisuus riippui kaupankäynnistä sikäläisten heimojen kanssa. Manhattanilla keskushallintoaan pitänyt Uudet Alankomaat ja Massachusettsin Uuden-Englannin kauppiaat kilpailivat samoista turkiksista kuin Uusi Ruotsi. Kolmen siirtokunnan tahoilta tulleen lisääntyneen kysynnän seurauksena delawaret metsästivät metsänsä tyhjiksi turkiseläimistä. Tämä sai Printzin kohdistamaan kaiken huomionsa susquehannoihin, joiden metsästysmailla oli edelleen hyvä majavakanta. Saadakseen mahdollisimman paljon turkiksia Uusi Ruotsi maksoi niistä suuremman hinnan kuin kilpailijat. Turkiskaupan ansiosta Fort Kristina nousi entistä tärkeämpään asemaan Christinajoen vesiliikenteen valvonnassa ja hollantilaiset ja englantilaiset kauppa-alukset pyrittiin käännyttämään takaisin


title: Fort Kristina

text: Ruotsista kulkeutuvan siirtolais- tavarakuljetuksen katkeaminen usean vuoden ajaksi vei Uuden Ruotsin johtavan aseman Delawaren jokilaakson turkiskaupassa. Uusien Alankomaiden kuvernööri Peter Stuyvesant hyödynsi tilannetta ja rakennutti Fort Casimirin tukikohdan Delawarejoen varrelle ruotsalaisalueen rajalla. Printz otti yhteyden Ruotsiin ja pyysi sotaväkeä siirtokunnan tueksi. Kun pyyntöön ei suostuttu hän matkusti kotimaahansa ja jätti vävynsä Johan Papegojan Uuden-Ruotsin käskynhaltijaksi. Printzin paikalle kuvernööriksi lähetettiin Johan Risingh, joka saapui Delawareen syksyllä 1654 mukanaan paljon rakennus- ja kauppatarvikkeita sekä noin 250 siirtolaista, joiden joukossa oli monen alan ammatinharjoittajia.


title: Fort Kristina

text: Ensimmäisenä tehtävänään Risingh valtasi Fort Casimirin ja pakotti alueella asuvat 22 hollantilaista vannomaan uskollisuudenvalan Ruotsin hallitukselle. Tämän jälkeen Ruotsista saapuneet sotilaat ja siirtolaiset majoitettiin eri linnoituksiin ja uudisasukkaiden koteihin. Risinghin saamien ohjeiden mukaan linnoitusten turvallisuutta lisättiin uusilla tykeillä, turvarakennelmilla ja maakellarilla. Kristinan ympäriltä mitattiin pienehkö alue kaupunkitonteiksi ja linnoituksen uskottiin laajenevan Christenehamnin kaupungiksi.


title: Fort Kristina

text: Uuden Ruotsin siirtolaisuuden leviäminen lisäsi vastatoimia Uudessa Amsterdamissa ja kuvernööri Stuyvesant sai käskyn lopettaa ruotsalaisten valta Delawarejoella. Elokuussa 1655 sotalaiva "Waag" saapui Amsterdamista Uuteen-Amsterdamiin mukanaan 200 sotilasta. Saman kuukauden lopulla Stuyvesantin johtama laivasto, joka koostui kahdesta sotalaivasta ja viidestä aseistetusta kauppa-aluksesta, lähti valtaamaan Uuden Ruotsin linnakkeita 317 sotilaan turvin.


title: Fort Kristina

text: Kuullessaan odotettavissa olevasta hyökkäyksestä Risinghillä tuli kiire kerätä Fort Kristinaan mahdollisimman suuren puolustuksen. Siirtolaiset tulivat suurena joukkona Uplandista, Finlandista ja Tinicumin saarelta ja olivat valmiit torjumaan hyökkäyksen. Tulitaistelua ei kuitenkaan tullut. Hollantilaiset alukset purjehtivat Fort Kristinan edustalle ja Stuyvesant kehotti linnakkeen puolustajia antautumaan. Risingh vetosi ruotsalaisten oikeuteen Delawaren siirtokunnassa ja pelkäsi Stuyvesantin toimien voivan johtaa suursotaan Ruosin ja Hollannin valtakuntien välillä.


title: Fort Kristina

text: Fort Kristina antautui muutaman päivän neuvottelujen jälkeen ja nimettiin myöhemmin Fort Altenaksi. Suomalaiset ja ruotsalaiset uudisasukkaat saivat vuoden sisällä päättää halusivatko he jatkaa Hollannin hallinnon alaisina vai palata kotimaahansa.


title: Maljakkoasetelma

text: Maljakkoasetelma on suomalaisen taiteilijan Helge Dahlmanin öljyvärimaalaus kankaalle vuodelta 1952. Kooltaan tämä maalaus on 39×47 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Maljakkoasetelma

text: "Maljakkoasetelma" on Helge Dahlmanin sensualistinen täplämaalaustekniikalla toteutettu työ. Maalauksen taakse on kirjoitettu "Helge Dahlman "Maljakkoasetelma" (Kukkineen ruskealla pöydällä) omistaa Jalo Sihtola, ostettu näyttelystä -52."


title: Adastra

text: Adastra on helsinkiläinen heavy metal -yhtye. Yhtyeen perustivat kitaristit Olli Anttila ja Teemu Kurki vuonna 2001.


title: Adastra

text: Julkaistuaan kolme demoa Adastra julkaisi EP:n "Eyes of the Night" vuonna 2006, minkä jälkeen yhtye solmi levytyssopimuksen suomalaisen Violent Journey Recordsin kanssa. Ensimmäisen studioalbumin, "The Last Sunsetin" nauhoitukset alkoivat maaliskuussa 2007, ja sen tekeminen kesti 14 päivää.


title: Adastra

text: Yhtyeen toinen studioalbumi, "Death or Domination" julkaistiin joulukuussa 2008. Tuorein studioalbumi, "Corroder of Minds" julkaistiin kesällä 2012.


title: Lakea

text: Lakea Oy toimii kiinteistöalalla rakennuttajana, myyjänä, välittäjänä ja itsännöitsijänä sekä kiinteistösijoittajana. Lakea tarjoaa vuokra-asuntoja, omistusasuntoja sekä liiketiloja. Lisäksi yhtiö on kehittänyt vuokra- ja omistusasumista yhdistelevän Omaksi-mallin.


title: Lakea

text: Lakea on rakennuttanut kiinteistöjä Helsinkiin, Ilmajoelle, Jyväskylään, Kauhavalle, Kokkolaan, Kuopioon, Lapualle, Ouluun, Riihimäelle, Raaheen, Seinäjoelle, Tampereelle, Turkuun, Tuusulaan, Töysään, Vaasaan sekä Vantaalle.


title: Lakea

text: Lakean liikevaihto vuonna 2017 oli 25,5 miljoonaa euroa, josta tulosta tuli 10,1 miljoonaa euroa. Yritys työllistää 38 henkeä.


title: Lakea

text: Lakea Oy:n pääomistajina on 15 pohjalaista kuntaa: Seinäjoki, Vaasa, Lapua, Kokkola, Alavus, Ilmajoki, Kurikka, Nivala, Kauhajoki, Isokyrö, Pietarsaari, Alajärvi, Kauhava, Sievi ja Teuva. Yhtiö on perustettu vuonna 1975 nimellä Pohjanmaan Haka Oy.


title: Lakea

text: Lakea-konserniin kuuluva Lakea Kiinteistöt Oy on Valtion asuntorahaston nimeämä yleishyödyllinen asuntoyhteisö, jonka omistuksessa on kaikki valtion tuella omaan omistukseen rakennetut kohteet. Normaalien vuokra-asuntojen lisäksi Lakea on rakennuttanut viime vuosina paljon erityisryhmien asuntoja myös omaan omistukseen.


title: Lakea

text: Lakean toimitusjohtajana toimii Timo Mantila. Hallituksen puheenjohtajana toimii Seinäjoen kaupunginjohtaja Jorma Rasinmäki.


title: Lakea

text: Yhdessä Asumisen rahoitus- ja kehittämiskeskus ARAn kanssa Lakea on kehittänyt Omaksi-rahoitusmallin, jossa asunnon saa vähitellen omaksi vuokraa maksamalla. Asukas maksaa Lakealle kuukausittaista vuokraa, joka sisältää yhtiön hoitokulut, lainanlyhennyksen ja lainanhoitokulut. Kun on asunut vuokralla esimerkiksi 20 vuotta, asunnon hinnasta on maksettu 70 prosenttia. Sopimuskauden lopussa voi maksaa loput 30 prosenttia, ja asunto siirtyy asujan omistukseen. Jos lunastukseen tarvitsee pankkilainaa, asunto käy vakuutena. Omaksi asunnon voi myös vuokrata eteenpäin.


title: Lakea

text: Omaksi-asuntoja on Jyväskylässä, Kuopiossa, Oulussa, Riihimäellä, Seinäjoella, Turussa, Vaasassa ja Vantaalla. Hieman saman tyyppistä vuokra- ja omistusasumista yhdistävää konseptia tarjoavat myös rakennusyhtiö Lehto Group ja Nooa Säästöpankki.


title: Lakea

text: Lakea on ryhtynyt rakentamaan myös puukerrostaloja. Vuonna 2015 Lakean omistama ja rakennuttama Jyväskylän Kuokkalassa sijaitseva puukerrostalo Puukuokka sai arkkitehtuurin Finlandia-palkinnon. Puukuokan on suunnitellut arkkitehti Anssi Lassila arkkitehtitoimisto OOPEAAsta. Palkinnon saajan valitsi säveltäjä Kaija Saariaho.


title: Lakea

text: Lakea valmistaa puukerrostalot valmiista moduuleista kuivissa tehdasolosuhteissa. Tehtaalta moduulit kuljetetaan muoviin pakattuina rakennustyömaalle, jossa ne kootaan taloksi. Moduulimalli ehkäisee kosteushaittoja paremmin kuin perinteinen rakennustapa, jossa talo rakennetaan paikan päällä rakennustyömaalla kulloinkin vallitsevissa sääolosuhteissa.


title: Lakea

text: Kokonaan puusta rakennettujen kerrostalojen lisäksi Lakea on hakemassa patenttia Sydänpuu-hybridimallille, joka yhdistää puu- ja betonirakentamista. Sydänpuu-kerrostalossa betoniset kylpyhuone-elementit kasataan rakennuksen keskelle, jolloin ne muodostavat kantavan rakenteen. Tämän jälkeen puurakenteiset osat kootaan betonielementtien ympärille. Ratkaisu mahdollistaa aiempaa monipuolisemman tilojen muunneltavuuden. Ensimmäiset Sydänpuu-talot valmistuvat Seinäjoen asuntomessualueelle 2018.


title: Osmerus

text: Osmerus on kuorekalojen lahkoon (Osmeriformes) ja kuoreiden heimoon (Osmeridae) kuuluva kuoreiden suku. Siihen kuuluu kolme lajia, jotka elävät pohjoisten alueiden makeissa ja murtovesissä:Lajien luokittelussa on ollut eri käytäntöjä. "Osmerus dentex" on varsinkin aiemmin luettu "O. mordaxin" alalajiksi ("O. mordax dentex"). Toisaalta tietyissä Pohjois-Amerikan sisävesissä "O. mordaxin" kanssa yhdessä elävää hidaskasvuista muotoa on pidetty sen alalajina "Osmerus mordax spectrum" ja jopa omana lajinaan "O. spectrum", mutta toisaalta joskus "O. mordaxin" synonyyminä.


title: Kakku (maalaus)

text: Kakku on suomalaisen taiteilijan Helge Dahlmanin öljyvärimaalaus kankaalle vuodelta 1959. Kooltaan maalaus on 33,5×41,5 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Kakku (maalaus)

text: Helge Dahlman maalasi "Kakku"-maalaukseen puoliksi syödyn kermaisen täytekakun. Maalauksen väreinä hän käytti iloista punaista, keltaista ja valkoista väriä. Myös kukkamaljakko kakun vieressä tuo juhlan tunnetta tähän suurpiirteisesti maalattuun maalaukseen.


title: The Last Sunset

text: The Last Sunset on suomalaisen heavy metal -yhtyeen Adastran esikoisalbumi. Se julkaistiin vuonna 2007 levymerkillä Violent Journey Records.


title: Death or Domination

text: Death or Domination on suomalaisen heavy metal -yhtyeen Adastran toinen studioalbumi. Se julkaistiin vuonna 2008 levymerkillä Violent Journey Records.


title: Death or Domination

text: Toukokuussa 2008 Adastra aloitti uuden materiaalin kirjoittamisen. Levyn äänitys ja jälkituotanto kesti koko kesän. Drop Hammer Studiosin ohella albumia nauhoitettiin yhtyeen omassa A2M-studiossa.


title: Ullan kosinta

text: Ullan kosinta on suomalaisen taiteilijan Helge Dahlmanin öljyvärimaalaus kankaalle vuodelta 1960. Maalauksen koko on 46,5×55 cm, ja se kuuluu Ateneumin taidemuseon Ester ja Jalo Sihtolan kokoelmiin.


title: Ullan kosinta

text: Dahlman ikuisti nukkeja tähän maalaukseen, johon kuuluvat pussihousuinen itämaisesti puettu kosijanukke, hörsylähameinen daaminukke sekä iso kukkakori. Tässä suurpiirteisesti maalatussa maalauksessa nuket elävät kosintahetken tunnelmaa punaisella pöydällä.


title: Corroder of Minds

text: Corroder of Minds on suomalaisen heavy metal -yhtyeen Adastran kolmas studioalbumi. Se julkaistiin vuonna 2012 levymerkillä Violent Journey Records.


title: Kasvitieteellinen puutarha (maalaus)

text: Kasvitieteellinen puutarha on suomalaisen taiteilijan Helge Dahlmanin öljyvärimaalaus kankaalle vuodelta 1958. Kooltaan maalaus on 46,5×54,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Kasvitieteellinen puutarha (maalaus)

text: Helge Dahlman pelkistää avaran taivaan alle näkymää Helsingin kasvitieteellisestä puutarhasta tähän syksyiseen maalaukseen. Aidan takana olevat kupoli- ja taitekattoiset rakennukset luovat näkymään hieman itämaisen aavikkokaupungin tunnelmaa.


title: Antipope

text: Antipope on suomalainen, Oulussa perustettu metalliyhtye.


title: Antipope

text: Antipope perustettiin Oulussa vuonna 2004. Kolme perustajajäsentä, Mikko Myllykangas (kitara, laulu), Santtu Heinilehto (basso) ja Jyri Palmu (rummut), olivat soittaneet yhdessä 1990-luvun lopulta saakka. Yhtyeen perustamisesta saakka Antipope keskittyi oman materiaalin tuottamiseen, ja bändi kokosi ensimmäisiä kappaleitaan vuonna 2004 vain muutamana kappaleena julkaistulle "Scorched Heavens" EP:lle. Kaksi vuotta myöhemmin Antipope kokosi alkuvuosiensa tuotannon 20 kappaleen painoksena julkaistulle "Apostate Angell" (2006) omakustannelevylle.


title: Antipope

text: Vuonna 2007 Antipope aloitti keikkailun, ja samalla bändi kirjoitti materiaalia ensimmäiselle laajempaan levitykseen tarkoitetulle julkaisulle. Syksyllä 2008 bändi julkaisi omakustanteena "Chaosmos" EP:n. Tyyliltään progressiivista black metallia edustanut julkaisu sai ristiriitaisen vastaanoton. Levyn julkaisua varjosti yhtyeen yhden perustajajäsenen kuolema. Kesäkuussa Jyri Palmu kuoli odottamattomasti synnynnäisen sydänvian takia. Uusi ja samalla nykyinen rumpali Tuska E. liittyi bändiin syksyllä 2008.


title: Antipope

text: Julkaistuaan "Excessive Use of Faith" EP:n vuonna 2009 Antipope alkoi valmistella ensimmäisen täyspitkän levytyksen tekoa. Samalla yhtyeen tyyli muuttui alkuvuosien black ja death metal vaikutteisesta tyylistä melodisempaan suuntaan. Vuonna 2010 Antipope julkaisi omakustanteena ensimmäisen täyspitkän levynsä, "Desertin".


title: Antipope

text: Vuonna 2011 Antipope julkaisi Violent Journey Recordsin kautta toisen täyspitkän levytyksenä, "House of Harlotin". Tällä levyllä Antipope yhdisteli kappaleissaan industrial- ja goottimetalli-vaikutteita perinteisempään melodiseen heavy metalliin. "House of Harlot" julkaistiin Oscar Wilden kuolinpäivänä (30. marraskuuta), 111 vuotta Wilden kuoleman jälkeen. Levyn nimikkokappale, "House of the Harlot", viittaa Wilden "Harlot's House" runoon.


title: Antipope

text: Vuoden 2012 alussa Antipope ilmoitti alkaneensa kirjoittaa materiaalia kolmannelle levylleen. Levyn äänitykset aloitettiin elokuussa 2012, ja levy oli edennyt viimeistelyvaiheeseen alkuvuodesta 2013. Helmikuussa 2013 Antipope julkisti tulevan kolmannen albuminsa nimen, "3 Eyes of Time", sekä ilmoitti julkaisupäivän olevan 10.5.2013.


title: Kortinpelaajat

text: Kortinpelaajat on suomalaisen taiteilijan Helge Dahlmanin öljyvärimaalaus kankaalle vuodelta 1961. Maalauksen koko on 49,5 × 65,5 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Kortinpelaajat

text: "Kortinpelaajat" on Dahlmanin kolorialistisia maalauksia, jonka hän toteutti pastellisävyin. Maalauksessa nainen ja tyttö ovat pitkän pöydän ääressä uppoutuneet kortinpeluutunnelmiin. Tunnelmassa on samaan aikaan leikkisyyttä ja totisuutta, mihin punaiset hedelmät pöydällä olevassa korissa viittaavat.


title: Desert (albumi)

text: Desert on suomalaisen Antipope-metalliyhtyeen toinen studioalbumi. Se julkaistiin vuonna 2010 levymerkillä Torture Chamber Music.


title: Desert (albumi)

text: Julkaistuaan kaksi EP:tä yhtye päätti alkaa kirjoittaa studioalbumia. Kesällä 2009 Rikberg ja Myllykangas aloittivat kappaleiden kirjoittamisen yhtyeen ensimmäiselle viralliselle studioalbumille. Albumin kappaleet äänitettiin marraskuun 2009 ja helmikuun 2010 välillä.


title: Desert (albumi)

text: Albumi sai pääosin positiivista, vaikkakin varautunutta palautetta. Musiikin omaperäisyyttä kehuttiin, mutta tekninen toteutus sai negatiivista palautetta. Albumin myötä Antipopen kappaleita soitettiin ensimmäistä kertaa kansallisella radiokanavalla.


title: Nainen ja mandoliini

text: Nainen ja mandoliini on suomalaisen taiteilijan Helge Dahlmanin lyijykynätyö, 37×32 cm, vuodelta 1957. Se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Nainen ja mandoliini

text: Helge Dahlman piirsi alastoman naisen mandoliinia pitelemässä tähän piirrokseen. Nuori polkkatukkainen nainen nojaa siinä tuolin selkänojaa vasten, ja hänellä on peitto reisiensä päällä. Naisen katse suuntautuu katselijasta vasemmalle; itse asiassa näyttäisi kuin hänen katseensa karsastaisi.


title: House of Harlot

text: House of Harlot on suomalaisen metalliyhtyeen Antipopen kolmas studioalbumi. Se julkaistiin vuonna 2011 levymerkillä Violent Journey Records.


title: House of Harlot

text: Kaikki kappaleet sanoittanut Mikko Myllykangas.


title: Kolme sitruunaa

text: Kolme sitruunaa on suomalaisen taiteilijan Helge Dahlmanin lyijykynätyö (24,5 × 31,5 cm) vuodelta 1957. Piirros kuuluu Ateneumin taidemuseon Ester ja Jalo Sihtolan lahjoituskokoelmaan.


title: Kolme sitruunaa

text: Helge Dahlman piirsi "Kolme sitruunaa" -piirrokseen sitruunoita, kahvipannun, kynttilänjalan ja pienen maljakon. Piirustuksessa on metallin helinää ja sitruunan kirpeyttä.


title: Desert

text: Desert voi tarkoittaa:


title: Amber Heard

text: Amber Laura Heard (s. 22. huhtikuuta 1986 Austin, Texas) on yhdysvaltalainen malli ja näyttelijä. Hän aloitti näyttelijän uransa elokuvassa "Friday Night Lights" vuonna 2004. Heardin ensimmäinen päärooli oli vuonna 2007 televisiosarjassa "Palm Springs". Hän teki läpimurtonsa vuonna 2008 elokuvissa "Never Back Down" ja "Pineapple Express – ohutta yläpilveä".


title: Amber Heard

text: Helmikuussa 2015 Heard avioitui näyttelijä Johnny Deppin kanssa.Nyt heillä on kuitenkin käynnissä eroriita ja Heard syyttää Deppiä pahoinpitelystä, sekä haki tälle lähestymiskiellon oikeudelta. Heard seurusteli Tesla Motorsin toimitusjohtajan, miljardööri Elon Muskin kanssa. Suhteen päättymisestä uutisoitiin elokuussa 2017.


title: Djäkn, Jakob Abrahamsonin suku

text: Djäkn, Jakob Abrahamssonin suku on keskiaikainen rälssisuku, joka luultavasti on tullut Suomeen Baltiasta. Suvun kantaisä Abraham voi mahdollisesti olla sama henkilö kuin ”Domherr Abraham” Tallinnassa 1344. Ne, jotka mainitaan Suomessa 1300-luvun loppupuolella, ovat Abrahamin pojat Jakob ja Mårten.


title: Djäkn, Jakob Abrahamsonin suku

text: Jakob Abrahamsson, tai Jeppe Djäkn, mainitaan ensimmäistä kertaa 1377, jolloin hän oli voutina Turun linnassa. Hänet nimitettiin 29.8.1386 Suomen laamanniksi. Kuningas Albrekt antoi 21.6.1387 hänelle tehtäväksi hoitaa Bo Jonssonin (Grip, vanhempi suku) aikaisemmat läänit kuninkaan puolesta. Djäkn piti läänit Suomessa ja hallitsi myöhemmin myös Östhammarin linnaa ja lääniä. Hänet mainitaan 17.6.1395 yhtenä kuningattaren miehistä kuningas Albrektin vapautumisen yhteydessä. Hän asui 1398 ilmeisesti Lyypekissä, missä hän laati testamenttinsa.


title: Djäkn, Jakob Abrahamsonin suku

text: Djäkn vieraili Suomessa vuonna 1402 mutta asettui asumaan Tallinnaan. Jakob Abrahamsson oli elossa vielä 13.6.1406 mutta varmasti kuollut 21.6.1412. Hänen ensimmäinen vaimonsa oli Katarina Haraldsdotter, Harald Larssonin tytär. Katarinan perinnönjako pidettiin 6.6.1386. Hänen toisen vaimonsa nimi oli Helena. Helena mainitaan vuosina 1401-1414. Jakobilla oli kolme tytärtä ja yksi poika.


title: Djäkn, Jakob Abrahamsonin suku

text:
Mårten Abrahamsson mainitaan vuonna 1379 Kemiön pitäjässä Varsinais-Suomessa. Hän oli voutina Satakunnassa 1391. Hän oli hengissä vielä vuonna 1423, ja hänen mainitaan olleen silloin aseenkantaja. Abrahamsson oli naimisissa Ragnhild Olofsdotterin kanssa, joka oli Olof Jönssonin eli Olof Tawastin tytär.
Hänellä oli kolme tytärtä ja kaksi poikaa.


title: Kangasniemen kirkkoranta

text: Kangasniemen kirkkoranta on monipuolisen suomalaisen kulttuuriammattilaisen Ragnar Ekelundin öljyvärimaalaus kankaalle vuodelta 1917. Kooltaan maalaus on 46,5×56,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Kangasniemen kirkkoranta

text: Ragnar Ekelund maalasi useamman maalauksen Kangasniemen kirkkorannasta. Hän oli syntynyt Kangasniemellä ja vietti siellä lapsuutensa. Hänen maalauksensa perustuvat geometrisiin muotoihin ja hienovaraisiin valöörinvaihteluihin. Ekelundilla katsotaan olevan oma selkeä viivotintyylinsä. Yleensä hän kuvasi maisemat ilman ihmisiä staattisina tiloina. Ekelundin aiheistoa olivat erityisesti saaristomaisemat ja kaupungit.


title: Kangasniemen kirkkoranta

text: Ateneumin taidemuseolla on hallussaan kolme Ragnar Ekelundin "Kangasniemen kirkkoranta" -teosta. Niistä kaksi on vuodelta 1917 ja yksi vuodelta 1922.


title: Phoxinus

text: Phoxinus on pienikokoisten sisävesikalojen suku, joka kuuluu särkikalojen heimon "Leuciscinae"-alaheimoon. Siihen kuuluu Suomessakin yleinen mutu ("Phoxinus phoxinus"). Suvun levinneisyys on holarktinen, se esiintyy sekä Euraasiassa että Pohjois-Amerikassa. Lajeja on toista kymmentä, FishBasen mukaan 20.


title: Zenith Reunion

text: Zenith Reunion on pudasjärveläinen hard rockin ja heavy metalin yhtye, joka perustettiin vuonna 2010.


title: Zenith Reunion

text: Yhtyeen juuret juontavat jo 90-luvun alkuun yhtyeen saatua alkunsa yhtyeiden Loudspeaker ja Dead Fish hajotessa. Nimi oli alun perin Zenith, ja se teki yhden demon sekä muutamia esityksiä.


title: Zenith Reunion

text: Vuonna 2010 yhtyeen kolme alkuperäistä perustajajäsentä kasasivat yhtyeen kokoon, jolloin he kaikki asuivat samalla paikkakunnalla, Oulussa.


title: Zenith Reunion

text: Yhtyeen toisen studioalbumin, "Entropyn" nauhoitukset aloitettiin vuonna 2012, ja albumi julkaistiin 13. marraskuuta 2015.


title: Frequency Unknown

text: Frequency Unknown on Geoff Taten Queensrÿchen ensimmäinen ja ainoa studioalbumi. Se julkaistiin Cleopatra Recordsin Deadline Music -levymerkillä 23. huhtikuuta 2013.


title: Frequency Unknown

text: Albumi ilmestyi kesken kiistan yhtyeen nimestä. Muut alkuperäisjäsenet Eddie Jackson, Scott Rockenfield ja Michael Wilton erottivat laulaja Geoff Taten Queensrÿchesta kesäkuussa 2012, minkä seurauksena Tate kokosi yhtyeestä oman versionsa. Osapuolet käräjöivät sittemmin yhtyeen immateriaalioikeuksista, ja molemmat saivat luvan käyttää nimeä varsinaiseen oikeuskäsittelyyn asti. Jacksonin, Rockenfieldin ja Wiltonin versio yhtyeestä jatkoi toimintaansa uuden laulajan kanssa ja julkaisi "Queensrÿche"-albumin kesäkuussa 2013. Kiista sovittiin lopulta huhtikuussa 2014 oikeussalin ulkopuolella, ja Queensrÿche-nimi jäi Jacksonille, Rockenfieldille ja Wiltonille.


title: Frequency Unknown

text: Albumin tuottajana toimi Jason Slater, joka oli aiemmin tuottanut myös albumit "" (2006) ja "American Soldier" (2009). Taten syyskuussa 2012 julkistamaan Queensrÿche-kokoonpanoon kuuluivat rumpali Bobby Blotzer, kitaristi Glen Drover, kosketinsoittaja Randy Gane, kitaristi Kelly Gray ja basisti Rudy Sarzo. Sittemmin Robert Sarzo korvasi Droverin ja Simon Wright Blotzerin. Yhtyeen ohella albumilla soittaa lukuisia vierailijoita.


title: Frequency Unknown

text: Kymmenen uuden kappaleen lisäksi albumi sisältää uudelleenäänitetyt versiot yhtyeen neljästä "n" (1988) ja "Empiren" (1990) aikaisesta hitistä.Bonuskappaleet


title: Ruskokruunukerttuli

text: Ruskokruunukerttuli ("Setophaga palmarum") on kerttulien heimoon kuuluva varpuslintu.


title: Ruskokruunukerttuli

text: Ruskokruunukerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Yhdysvaltain länsi- ja kaakkoisrannikolla sekä Keski-Amerikassa. Lajin kannankehitys on kasvava ja se on luokiteltu elinvoimaiseksi lajiksi.


title: Ruskokruunukerttuli

text: Ruskokruunukerttulit suosivat pesimäympäristöinä avoimia soita, joiden reunoilla kasvaa kuusia ja kanadanlehtikuusia. Talvehtimispaikoilla laji esiintyy monenlaisissa ympäristöissä.


title: Ruskokruunukerttuli

text: Ruskokruunukerttulit pariutuvat nopeasti muutolta palattuaan huhtikuun lopulta toukokuun puoliväliin. Pesä sijaitsee yleensä rahkasammalen seassa pienen havupuun juurella. Kupinmuotoinen pesä rakennetaan erilaisista kasvinosista ja kaarnanpalasista. Munia on neljä tai viisi ja niitä haudotaan keskimäärin 12 päivää. Hautomisen hoitaa naaras koiraan ruokkiessa sitä. Molemmat vanhemmat ruokkivat poikaisa pesään 12 päivän ajan.


title: Utopia (Zenith Reunionin albumi)

text: Utopia on suomalaisen metalli- ja rockyhtyeen Zenith Reunionin esikoisalbumi. Se julkaistiin vuonna 2012 levymerkillä Violent Journey Records.


title: Operaatio FS

text: Operaatio FS oli toisessa maailmansodassa japanilaisten hylätty suunnitelma hyökätä Fidžille, Samoalle ja Uuteen-Kaledoniaan. Operaatio oli tarkoitus aloittaa heinä–elokuussa 1942 yhdessä operaatioiden Mo, RY ja MI kanssa, mutta japanilaisten kärsittyä tappion Korallimeren ja Midwayn taisteluissa operaatio peruutettiin kesäkuussa 1942.


title: Valonkantajat

text: Valonkantajat on uusimaalainen heavy metal- ja rockyhtye, joka perustettiin vuonna 2010.


title: Valonkantajat

text: Yhtyeen ensimmäinen julkaisu oli EP-levy "Lupaus" maaliskuussa 2011. Ensimmäinen studioalbumi nauhoitettiin loka-marraskuussa 2011, minkä jälkeen Ari Vilkmanin yhtyeessä korvasi Markus Salo. Elokuussa 2012 Valonkantajat allekirjoitti levytyssopimuksen Violent Journey Recordsin kanssa.


title: Valonkantajat

text: Valonkantajien esikoisalbumi, "Tuomittu elämään" julkaistiin 12. lokakuuta 2012.


title: Valonkantajat

text: Keväällä 2017 Valonkantajista sivuun siirtyneiden kitaristi Ville Salorannan ja basisti Jukka Hjelmin korvasivat soolokitaristi Alexander Kuoppala (Children of Bodom, Timo Rautiainen) sekä basisti Ilari Kauppi.


title: Valonkantajat

text: Valonkantajien kolmas studioalbumi, "Vastavirtaan" julkaistaan 24. marraskuuta 2017.


title: Tuomittu elämään

text: Tuomittu elämään on suomalaisen metalli- ja rockyhtyeen Valonkantajien esikoisalbumi. Se julkaistiin vuonna 2012 levymerkillä Violent Journey Records.


title: Tuomittu elämään

text: Kappaleesta "Lupaus" tehtiin musiikkivideo.


title: Forza Horizon

text: Forza Horizon on Playground Gamesin ja Turn 10 Studiosin kehittämä ajopeli, joka julkaistiin Xbox 360:lle lokakuussa 2012. Se on spinoff Forza Motorsport -pelisarjalle.


title: Forza Horizon

text: "Forza Horizon" on avoimeen maailmaan perustuva ajopeli, joka sijoittuu kuvitteellisen Horizon-tapahtuman ympärille Coloradossa. Pelissä edetään ajamalla kisoja, sekä tuhoamalla erilaisia esineitä ja ajamalla nopeasti. Horizon sisältää parannetun version Forza 4:ssä esitellystä pelimoottorista, joka on optimoitu toimimaan 65 erilaisella maaperällä.


title: Forza Horizon

text: Pelaaja voi halutessaan ohjata auton merkittyjen teiden ulkopuolelle, ellei sitä ole erikseen estetty kaiteella tai muulla rakenteella. Yksinpelissä on mukana uutena ominaisuutena tekoälyliikennettä. Pelissä voi myös ajaa muita tapahtuman kisaajia vastaan.


title: Forza Horizon

text: Pelissä on nopeuskameroita, joten pelaajat voivat haastaa toisiaan suurimman nopeuden saamiseksi tietyllä alueella. Kamerat tallentavat pelaajan nopeudet, jotka voi sitten jakaa. Toiset pelaajat voivat yrittää päihittää nämä nopeudet. Kisojen lisäksi pelaaja voi löytää huonokuntoisia autoja, korjauttaa ja lisätä ne omaan autokokoelmaansa.


title: Andrew Talansky

text:
Andrew Talansky (s. 23. marraskuuta 1988 Miami) on yhdysvaltalainen maantiepyöräilijä. Hän kilpaili ammattilaisena vuosina 2008–2017.
Talansky voitti Pariisi–Nizza-ajossa 2013 kolmannen etapin. Kokonaiskilpailussa hän sijoittui toiseksi 55 sekuntia Richie Portelle hävinneenä ja voitti nuorten kilpailun. Hän voitti 2014 Critérium du Dauphiné kokonaiskilpailun 27 sekunnin erolla Alberto Contadoriin


title: Andrew Talansky

text: Lähteet: Cyclingbase, Cycling Archives


title: Rieju MRT 50

text: Rieju MRT 50 on Riejun valmistama mopo. Se on tyyliltään enduro tai supermoto. MRT 50ssä on Minarellin valmistama iskutilavuudeltaan 50cm³ nestejäähdytteinen am6-moottori, joka tuottaa 3,4hv (2,5kw), sekä vääntöä korkeimmillaan 3,8Nm. Mopossa on polkukäynnistys, sekä digitaalinen nopeusmittari, joka ei sisällä kierrosluku- tai bensiinimittaria. Rieju MRT on yksi Riejun neljästä mopomallista.


title: Uinnin Suomen-mestaruuskilpailut 1948

text: Suomen Uimaliitto järjesti mestaruuskilpailunsa 1948 elokuussa.


title: Uinnin Suomen-mestaruuskilpailut 1948

text: Vesipallomestaruuden voitti Helsingin Uimarit, joka voitti Helsingfors Simsällskapin 4-3.


title: Hiihdon Suomen-mestaruuskilpailut 1996

text:
Hiihdon Suomen-mestaruuskilpailut 1996 käsittelee vuoden 1996 Suomen-mestaruuskilpailuja maastohiihdossa, mäkihypyssä ja yhdistetyssä.
Kilpailuja käytiin kuudella paikkakunnalla tammi-huhtikuussa 1996. Kahteen henkilökohtaiseen mestaruuteen ylsivät miesten
maastohiihdossa Jari Isometsä, mäkihypyssä Ari-Pekka Nikkola sekä naisten maastohiihdossa Kati Sundqvist ja Anu Kittilä.
Miesten 30 kilometrin perinteisen kilpailun voitti Kuopiolainen yllättäjä Sami Heiskanen. Miesten suurmäen kilpailun voittanut Ari-Pekka Nikkola teki kilpailussa 138 metrisellä hypyllään mäkihypyn kotimaan mäkien Suomen ennätyksen.Lieksa, 17. helmikuuta


title: Hiihdon Suomen-mestaruuskilpailut 1996

text: Lieksa, 17.-18. helmikuuta


title: Hiihdon Suomen-mestaruuskilpailut 1996

text: Rovaniemi, 30. maaliskuuta


title: Hiihdon Suomen-mestaruuskilpailut 1996

text: Rovaniemi, 31. maaliskuuta


title: Hiihdon Suomen-mestaruuskilpailut 1996

text: Valkeakoski, 27. tammikuuta


title: Hiihdon Suomen-mestaruuskilpailut 1996

text: Lieksa, 17. helmikuuta


title: Hiihdon Suomen-mestaruuskilpailut 1996

text: Lahti, 4. helmikuuta


title: Hiihdon Suomen-mestaruuskilpailut 1996

text: Kuusamo, 7. huhtikuuta


title: Hiihdon Suomen-mestaruuskilpailut 1996

text: Leppäkoski, 11. helmikuuta


title: Hiihdon Suomen-mestaruuskilpailut 1996

text:
Lahti, 3. helmikuuta
Rovaniemi, 29.-30. maaliskuuta


title: Fincke (suku)

text: Fincke-suku on suomalainen suku, josta ensimmäiset maininnat Suomessa ovat vuosilta 1370-1385. Nimi on kulki kolmessa suvussa naislinjaa pitkin 1700-luvulle.


title: Fincke (suku)

text: Drotsi Bo Joninpoika Gripin palvelija sai isännältään 1381 rälssin tiloihinsa Turun hiippakunnassa. Hän on luultavasti ”vanha Gödeke Fincke”, joka kuningatar Margareeta I:ltä ja kuningas Eerikiltä sai antamastaan lainasta pantiksi Pyhäjoen kuninkaankartanon Perniön pitäjässä Varsinais-Suomessa.


title: Fincke (suku)

text: "Vanhalla" Gödeke Finckellä oli vain tyttäriä. Yksi heistä sai pojan Per Nilsson till Laukko. Toinen tytär Metta meni naimisiin erään Henrikin kanssa. Gödeke Fincke oli heidän poikansa. Hänet mainitaan 1439-1447 ja hän kuoli ennen 1467. Hänen puolisonsa oli Katarina Nilsdotter (Tavast) ja heillä oli poikansa Jeppe Fincken (mainittu 1440-1459) lisäksi neljä tytärtä. Yksi tyttäristä, Anna, oli naimisissa Sten Henrikssonin (Renhuvud) kanssa.


title: Fincke (suku)

text: "Vanhan" Gödeke Fincken yksi tytär meni naimisiin Nils Jönsson Rengonpojan kanssa. Nils oli Jöns (Larsson) Rengonpojan poika. Jöns Larsson tai Jöns Rengonpoika mainitaan ensimmäistä kertaa niiden Turun porvareiden joukossa, jotka 1415 kärsivät vahinkoja novgorodilaisten ryöstöistä. Hän meni naimisiin Johanna Bengtsdotterin kanssa. Johanna oli valtaneuvos Bengt Lydekessonin (Djäkn, Lydekenpoikien suku) tytär.


title: Fincke (suku)

text: Nilsin poika Gödeke (Nilsson) otti äitinsä nimen ja kutsui itseään nimellä Gödeke Fincke. Hänet mainitaan 1490-1518. Hänen poikiaan olivat linnanherra Gustaf Fincke ja valtaneuvos Jöran Fincke.


title: Pyuria

text: Pyuria on suomalainen grind -ja death metalin yhtye, joka perustettiin vuonna 1996 Turussa.


title: Fosfopentoosiepimeraasi

text: Fosfopentoosiepimeraasi eli ribuloosifosfaatti-3-epimeraasi on entsyymi, joka katalysoi ribuloosi-5-fosfaatin reversiibeliä isomeroitumista epimeerikseen ksyluloosi-5-fosfaatiksi. Entsyymi osallistuu pentoosifosfaattireittiin ja Calvinin kiertoon osana fotosynteesiä. Fosfopentoosiepimeraasin EC-numero on EC 5.1.3.1.


title: Fosfopentoosiepimeraasi

text: Rakenteeltaan fosfopentoosiepimeraasi on useimmiten dimeeri ja esimerkiksi ihmisen entsyymin molekyylipaino on 45 kDa. Toimiakseen entsyymi vaatii kofaktorikseen useimmiten joko rauta- tai sinkki-ionin. Fosfopentoosiepimeraasin mekanismi musituttaa fosfopentoosi-isomeraasin mekanismia siten, että molemmissa ensimmäinen vaihe on happaman protonin vastaanottaminen hiileltä ja enediolivälituotteen muodostuminen. Fosfopentoosiepimeraasin katalysoimassa pentoosifosfaattireitin reaktiossa välituotteena muodostuu 2,3-enedioli, kun aktiivisen kohdan aspartaatti-muodossa oleva asparagiinihappo vastaanottaa protonin ribuloosi-5-fosfaatin C3-hiiliatomilta. Tämän jälkeen toinen asparagiinihappo luovuttaa protonin C3-hiilelle, jolloin tapahtuu stereokemian inversio ja muodostuu ribuloosi-5-fosfaatin epimeeri ksyluloosi-5-fosfaatti. Calvinin kierrossa fosfopentoosiepimeraasi katalysoi vastakkaissuntaista reaktiota eli ksyluloosi-5-fosfaatin isomeroitumista ribuloosi-5-fosfaatiksi.


title: Luckan

text:
Luckan (tarkoittaa luukkua, lähinnä lippuluukkua) on suomenruotsalaisten kulttuurikeskusten verkosto. Tällä hetkellä toimipisteitä on kymmenessä kunnassa ja kaupungissa, Helsingissä, Kaskisissa, Kemiössä, Kirkkonummella, Kokkolassa, Kristiinankaupungissa, Närpiössä, Raaseporissa ja Turussa.
Luckan tarjoaa asiakkailleen kultturitapahtumia, teemapäiviä ja lehdistötilaisuuksia, internetin vapaan käyttömahdollisuuden sekä tietoa suomenruotsalaisesta yhteiskunnasta. Luckan tarjoaa myös ruotsinkielisiä päivälehtiä luettaviksi, sekä yli 60 eri alan ammattilehteä. Kultturikeskus ylläpitää nettisivustoa, jolta löytyy englanninkielistä tietoa suomenruotsalaisesta yhteiskunnasta.
Luckan tiedottaa erilaisista tapahtumista, koulutuksista, suomenruotsalaisista yhdistyksistä ja yhteisöistä sekä sosiaaliseen hyvinvointiin liittyvistä kysymyksistä.
Luckanin perustivat vuonna 1992 Helsingissä Nylands svenska landskapsförbund ja Mellannylandsprojektet. Nimi Luckan tuli ensimmäisen toimipisteen sijainnista, lippuluukun vieressä Svenska Teaternissa.
Marraskuussa 1998 Luckan siirtyi Lasipalatsiin ja maaliskuussa 2004 toiminnalle löytyi sopivat tilat Forumin ostoskeskuksesta.


title: Calliphora Vomitoria Introitus

text: Calliphora Vomitoria Introitus on suomalaisen death/thrash metal -yhtyeen Pyurian esikoisalbumi. Se julkaistiin vuonna 2005 levymerkillä Crash Music.


title: Unionin armeija

text: Unionin armeija (), Liittovaltion armeija ("Federal Army"), Yhdysvaltain armeija ("U.S. Army"), Pohjoinen armeija ("Northern Army") tai Kansallinen armeija ("National Army") oli Unionin maavoimien armeija Yhdysvaltain sisällissodassa vuosina 1861–1865. Se perustettiin vuonna 1861 puolustamaan Pohjoisvaltioita Konfederaation armeijaa vastaan. Sodan alkaessa Yhdysvaltain normaalissa armeijassa oli vain 16 000 sotilasta, joista osa lisäksi loikkasi Konfederaation puolelle pian Etelävaltioiden eroamisen jälkeen, minkä vuoksi ensin presidentti Abraham Lincoln ja myöhemmin Yhdysvaltain kongressi määräsivät moninkertaistamaan armeijan miesvahvuuden nopeasti.


title: Unionin armeija

text: Unionin armeijaan kuului sisällissodan aikana yhteensä 11 armeijaa:


title: Oubliette Ontology

text: Oubliette Ontology on suomalaisen death/thrash metal -yhtyeen Pyurian toinen studioalbumi. Se julkaistiin vuonna 2007 levymerkillä Violent Journey Records.


title: Iwate (1900)

text: Iwate () oli keisarillisen Japanin laivaston syyskuussa 1900 valmistunut Izumo-luokan panssariristeilijä. Alus romutettiin vuonna 1947.


title: Iwate (1900)

text: Armstrong Whitworthin telakka vastaanotti tarjouspyynnön aluksesta heinäkuussa 1898. Philip Wattsin suunnitteleman aluksen köli laskettiin 11. marraskuuta 1898 telakkanumerolla 689, ja alus laskettiin vesille 29. maaliskuuta 1900. Aluksen viimeiset valmistajan koeajot saatiin päätökseen 22. helmikuuta 1901, ja se valmistui 18. maaliskuuta.


title: Iwate (1900)

text: Venäjän–Japanin sodassa "Iwate" kuului Kamimuran 2. viirikköön. Ulsanin taistelussa yksi aluksen kuusituumaisista kasemateista sai kahdeksan tuuman kranaatin osuman, joka aiheutti tulipalon sekä runsaasti uhreja. Aluksella sai surmansa 40 ja haavoittui 37 miehistönjäsentä.


title: Iwate (1900)

text: Tsushiman meritaistelussa alus oli kontra-amiraali Shimamuran lippulaivana ollen taistelulinjan viimeinen alus. Alukseen osui vesilinjan alapuolelle kaikkiaan 16 kranaattia. Siitä huolimatta se oli linjansa ainoa alus, jolla ei ollut kuolleita ja ainoastaan 14 haavoittunutta. Taistelun jälkeisenä aamuna 29. toukokuuta alus kohtasi "Yakumon" kanssa Venäjän keisarikunnan laivaston risteilijä "Admiral Ušakovin", joka upotettiin.


title: Iwate (1900)

text: Ensimmäisessä maailmansodassa "Iwate" osallistui Qingdaon piiritykseen ja valtaukseen. Sataman valtauksen jälkeen marraskuussa 1914 alus liittyi amiraali Yamayan 1. Etelämeren laivueeseen. Muiden panssariristeilijöiden tapaan alus luokiteltiin ensimmäisen luokan rannikkopuolustusalukseksi 1. syyskuuta 1921. Se osallistui kadettien koulutukseen vuodesta 1923 alkaen.


title: Iwate (1900)

text: Aluksen kattilat vaihdettiin vuonna 1931 kuuteen Yarrow-kattilaan, mikä laski sen tehoa ja siten nopeuden 16 solmuun. Alus luokiteltiin ensimmäisen luokan risteilijäksi 1. heinäkuuta 1942 ja edelleen koululaivaksi vuonna 1943. Vuotta myöhemmin alukselta poistettiin tykit lukuun ottamatta neljää kuuden tuuman tykkiä. Sille asennettiin poistettujen tykkien tilalle kaksi kaksiputkista 127 mm/40 type 89, yksi kolmen tuuman sekä joitakin keveämpiä ilmatorjntatykkejä.


title: Iwate (1900)

text: Liittoutuneiden pommittaessa Kurea 24. heinäkuuta 1945 alus upposi hyvin matalaan veteen. Aluksen pohja laski pohjaan ja se kallistui hieman vasemmalle, mutta kansi oli edelleen pinnalla. Aluksen vauriot eivät olleet pahoja, ja "Iwate" nostettiin sodan päätyttyä. Alus romutettiin vuonna 1947.


title: Samsung Galaxy Note 2

text: Samsung Galaxy Note 2 on Samsungin Android-käyttöjärjestelmällä varustettu älypuhelin, jossa on muihin älypuhelimiin verrattuna suurempi 5.5" näyttö. Samsung Galaxy Note 2 on herättänyt suosiota käyttäjien kesken sen suuren näyttökoon vuoksi. Sormen lisäksi puhelinta voi myös ohjata mukana toimitettavalla S-Pen-kynällä. Kynä hyödyntää mm. puhelimen omaa piirustussovellusta sekä leikkaustoimintoa, joka mahdollistaa mm. Internetistä leikatun kuvan liittämisen suoraan sähköpostiin tai kalenterimerkintään. Game Hubista voi ladata pelejä. Music Hubista taas musiikkia. Laitteella on edeltäjä nimeltä Samsung Galaxy Note.


title: Aron Pollitz

text: A(a)ron Pollitz (11. helmikuuta 1896 Basel – 13. marraskuuta 1977) oli sveitsiläinen jalkapalloilija, pelipaikaltaan puolustaja. Hän pelasi BSC Old Boys -seurassa vuosina 1920–1925 ja kuului myös Sveitsin jalkapallomaajoukkueeseen. Pollitz osallistui vuoden 1924 kesäolympialaisiin Pariisissa ja sai joukkueineen hopeaa.


title: Metisilliini

text: Metisilliini on puolisynteettinen penisilliini, joka kuuluu beetalaktaami-antibiootteihin. Sen kehitti Beecham-lääkeyhtiö 1959. Sitä käytettiin hoidettaessa infektioita, joita aiheuttivat grampositiiviset bakteerit, erityisesti beetalaktamaasia tuottavat organismit, kuten "Staphylococcus aureus" joka oli tullut useimmille penisilliini-johdannaisille resistentiksi. Metisilliinia ei enää käytetä, mutta se esiintyy MRSA-sairaalabakteerin nimessä. (Metisilliinille Resistentti Staphylococcus Aureus). Tehokkaat kloksa- ja dikloksasilliini ovat yleisesti syrjäyttäneet metisilliinin ja muut penisillinaasia kestävät penisilliinit.


title: Levallois Metropolitans

text: Levallois Metropolitans on koripalloseura Pariisista, Ranskasta. Se pelaa maan pääsarja LNB:ssä ja Eurocupissa.


title: Levallois Metropolitans

text: Seura perustettiin nimellä Paris-Levallois Basket vuonna 2007 pariisilaisen Paris Basket Racingin ja Levallois Sporting Club Basketin yhdistyessä. EuroChallengessa seura putosi kaudella 2010–2011 karsintakierroksella. Kaudella 2012–2013 se selviytyi kahdeksan parhaan joukkueen joukkoon. Vuonna 2013 Paris-Levallois voitti Ranskan cup-mestaruuden ja Ranskan supercup-mestaruuden. Heinäkuussa 2017 seura vaihtoi nimensä Levallois Metropolitansiksi.


title: Arthur Bliss

text: Sir Arthur Drummond Bliss (2. elokuuta 1891 Lontoo – 27. maaliskuuta 1975 Lontoo) oli brittiläinen säveltäjä ja kapellimestari.


title: Arthur Bliss

text: Bliss opiskeli Cambridgen Pembroke Collegessa sekä Royal College of Musicissa, ja hänen opettajiinsa kuului Charles Villiers Stanford. Bliss tuli ensimmäisen maailmansodan jälkeen tunnetuksi modernista tyylistä, josta hän kuitenkin sitten siirtyi konservatiivisempaan, uusromanttiseen suuntaan.


title: Arthur Bliss

text: Bliss asui vuosina 1923–1925 Kaliforniassa ja meni tänä aikana naimisiin Trudy Hoffmannin kanssa. Bliss myös opetti Berkeleyssä toisen maailmansodan ensimmäisinä vuosina; palattuaan kotimaahansa hän toimi BBC:n musiikkijohtajana 1942–1944. Hänet lyötiin ritariksi 1950, ja vuodesta 1953 kuolemaansa hän oli Master of the Queen's Music.


title: Arthur Bliss

text: Säveltäjän tunnetuimpia teoksia on "Colour Symphony", jonka Edward Elgar tilasi häneltä Three Choirs Festivalia varten 1922. Tämä seikkailullinen musiikki kuitenkin heikensi Blissin ja konservatiivisen Elgarin välejä. Muihin Blissin sävellyksiin kuuluu Leopold Stokowskin tilaama ja kantaesittämä "Introduction and Allegro" (1926). Eräs modernistikauden jälkeinen teos on ensimmäisen maailmansodan uhreille omistettu viisiosainen kuorosinfonia "Morning Heroes" (1930).


title: Jääpallon Ruotsin-mestaruuskilpailut 1925

text: Vuoden 1925 jääpallon Ruotsin-mestaruuskilpailujen loppuottelussa kohtasivat IK Göta ja Västerås SK.


text: 1. tammikuuta


text: 11. tammikuuta


text: 18. tammikuuta


text: 22. tammikuuta


text:
24. tammikuuta
25. tammikuuta


text: 22. helmikuuta 1925 Tukholmassa. Yleisöä 9 060


title: Convention

text: Convention (lat. "convenire") tai lyhyemmin Con on tapahtuma, johon harrastajat kerääntyvät jonkin tietyn elokuvan, sarjan tai genren (tyylilajin) vuoksi. Tapahtumassa harrastajat osallistuvat erilaisiin aktiviteetteihin, kuten luentoihin, työpajoihin, näytöksiin, kokouksiin tai esimerkiksi luennoivat itse. Jäljempänä näistä käytetään nimitystä "con".


title: Convention

text: Suomessa järjestetään vuosittain useita erilaisia coneja, joihin osallistuu lukuisa joukko eri alan harrastajia. Näyttävimmät ryhmät ovat anime, manga, roolipelit sekä scifi, unohtamatta kuitenkaan muita genrejä. Suurelle yleisölle selkein ja näyttävin harrastuksen muoto on cosplay, jota lähes jokaisen genren harrastajat harrastavat.


title: Convention

text: Lähteet: Aniki -foorumi sekä #suomenconit -sivu.


title: Convention

text: Tänne on listattu muut kuin convention -nimiosana nimetyt tapahtumat.


title: Boxholmin ruukki

text: Boxholmin ruukki on vanha rautaruukki, joka sijaitsee nykyisessä Boxholmin kunnassa Ruotsissa. Sen perusti Gabriel Adolf Ribbing 1700-luvun puolivälissä. Ruukissa on valmistettu esimerkiksi nauloja, hevosenkenkiä, saranoita ja erilaisia maataloustavaroita. Terästuotanto on edelleen tärkein elinkeino Boxholmissa.


title: Boxholmin ruukki

text: Alueella otettiin käyttöön vuonna 1890 Ruotsin ensimmäinen sähköinen veturi ja vuonna 1894 maailman ensimmäinen sähköinen valssauskone. Ruotsin viimeinen Martin-uuni oli Boxholmissa ja sen käyttö lopetettiin vuonna 1981.


title: Ranne (sukunimi)

text: Ranne on muun muassa seuraavien suomalaisten henkilöiden sukunimi:


title: Jussi Pohjonen

text: Jussi Pohjonen (s. 1969) on helsinkiläinen liikenneopettaja ja -toimittaja, entinen poliisi.


title: Jussi Pohjonen

text: Pohjonen toimi päätyössään Liikkuvan poliisin viestintäpäällikkönä. Poliisiarvoltaan hän oli ylikonstaapeli. Liikkuvan poliisin lakkauttamisen jälkeen hän toimi lyhyen aikaa Poliisihallituksen viestinnässä josta hän siirtyi liikenteen turvallisuusvirasto Trafiin. Tämän lisäksi hän on toiminut poliisin valtakunnallisena ajokouluttajana, liikenneopettajana eri autokouluissa sekä kouluttajana erilaisilla liikenneaiheisilla kursseilla.